4 Tabiat Ini Boleh Buat Berat Naik Tanpa Disedari. Kalau Nak Kurus, Lebih Baik Elakkan Ya!

Setiap wanita mahu memiliki bentuk tubuh yang ideal, ramping dan langsing. Tentunya anda boleh murung satu hari jika baju yang mahu anda pakai sudah ketat dan tidak muat.

Alamak, petanda apakah ini? Adakah ia bermakna anda sudah naik berat badan? Rasanya dah kurangkan pengambilan makanan tapi masih sama sahaja. Patutlah baju yang dipakai masih sama dan tidak longgar-longgar, rupanya berat masih sama.

Tanpa disedari, rupa-rupanya ada tabiat yang kita amalkan membuatkan berat kita statik atau lebih teruk lagi naik secara mendadak. Nak tahu apa? Hijabista kongsikan 4 tabiat yang sering anda lakukan.

Tahukah anda bahawa dengan pengambilan air putih yang banyak dapat mengelakkan anda daripada mengambil makanan secara berlebihan. Jika sebelum ini anda suka minum air selepas makan, apa kata selepas ini tukar kebiasaan tersebut. Cuba minum air sebelum makan, pasti anda tidak akan makan dengan banyak.

Di dalam Islam, anda digalakkan mengunyah sebanyak 44 kali supaya makanan tersebut hancur dengan baik dan dapat memberi efek kenyang yang lebih cepat. Jangan baru beberapa kali kunyah terus telan. Tentunya ia tidak elok untuk penghadaman.

Mungkin anda suka makan makanan yang manis. Memang sedap tetapi tahukah anda ia mengandungi kandungan gula yang tinggi dan mampu menaikkan berat badan anda. Lebih-lebih lagi jika anda mengambilnya dalam jumlah yang banyak. Jadi, jangan terkejut kalau berat anda semakin meningkat.

Kadangkala kalau sudah lambat hendak pergi ke kelas atau pejabat, anda tentu tidak akan sarapan dan hanya akan makan pada waktu tengahari. Atau mungkin anda sarapan pada waktu pagi tetapi sengaja tidak makan tengahari supaya boleh kurus.

Sebenarnya, jika anda melewat-lewatkan waktu makan anda, nafsu makan akan menjadi lebih besar hingga anda cenderung untuk makan dengan lebih banyak.

Sebaiknya, amalkan pemakanan yang teratur. Untuk makan malam, ambil dalam kadar yang sedikit.


Meremang Ustaz Dengar Cerita Mimpi Gadis Mualaf Ini Yang Akhirnya Peluk Islam Lepas 7 Tahun  Menunggu

Setiap insan itu diberi hidayah dalam pelbagai cara. Dan sememangnya hanya insan yang terpilih oleh Allah untuk menerima hidayah dari-Nya. Seperti juga perkongsian seorang gadis mualaf ini yang sudah hampir tujuh tahun memendam rasa ingin memeluk Islam dan akhirnya keinginan itu tercapai.

Apa yang menariknya menurut gadis ini juga dia sangat beruntung kerana mendapat sokongan dari ahli keluarga dan insan yang berada di sisinya sepanjang perjalanannya dalam memeluk agama barunya ini.


Wanita Ini Dedah Rahsia Elak Wajah Tua Dari Usia Sebenar, Hanya Guna ‘Face Mist’ Buat Sendiri Dari Timun

Cuaca panas bukan sahaja menyebabkan kita mudah kehilangan air dalam badan, tetapi juga menyebabkan kulit wajah jadi kering, kusam dan tidak bermaya. Jika dibiarkan sahaja tanpa apa-apa rawatan atau produk penjagaan wajah, kita akan kelihatan lebih tua dari usia sebenar.

Dan menjadi trend terkini, pelbagai lambakan poduk ‘face mist’ atau semburan muka yang dijual di pasaran. Walaupun harganya tidak begitu mahal, tetapi sebenarnya kita juga boleh membuatnya sendiri di rumah.

Selain memberi kelegaan kepada kulit yang penat atau letih, ‘face mist’ juga boleh merawat atau melembapkan kulit yang kering dek kerana sering terdedah pada cahaya matahari. Bukan itu sahaja semburan menggunakan ‘face mist’ ini juga boleh menjadikankan kulit glowing dan lebih sekata.

Fyza turut berkongsi cara membuat ‘face mist’ menggunakan timun. Menurutnya, timun bukan sahaja murah dan mudah tetapi kesannya akan membuat kulit jadi sejuk dan huga turut menyegarkan wajah.

Timun juga mempunyai kandungan air yang tinggi. Memang sangat sesuai untuk kulit yang terbakar disebabkan matahari. Dan paling bagus ia juga boleh merangsang kolagen kulit dan timun bertindak sebagai anti penuaan yangbaik, mengelak kedutan serta garis halus.

Satu lagi kelebihan ‘face mist’ timun ini adalah mengatasi masalah wajah yang breakout, jerawat atau bengkak di wajah. Disarankan untuk menggunakannya setiap hari selepas cuci muka ataupun selepas siap bermekap.

Ekstra Info:

Timun bukan sekadar sayuran biasa, tetapi mengandungi vitamin C, vitamin A, vitamin K yang boleh mengawal melanin dan meningkatkan kecantikan asli.


Walaupun Ramping Seperti Kerengga, Namun Bengkung Ada Bahayanya Yang Tersendiri Pada Si Pemakai

Ramai di antara kita yang mengidamkan yang ramping bak kerengga. Pastinya terasa cantik apabila menyarungkan kebaya. Kebiasaannya, orang akan menggunakan corset atau bengkung bagi mendapatkan tubuh badan seperti itu.


Kembali Langsing Macam Anak Dara Lepas Hilangkan 35 KG Dalam 3 Bulan, Wanita Ini Dedah 7 Tip Kurus Berkesan

Setiap wanita pastinya mengalami pertambahan brerat badan sepanjang kehamilan. Walau bagaimanapun rasa teruja untuk mendapat anak mengatasi perasaan mahu kurus setelah mengalami perubahan fizikal mendadak. Namun begitu, selepas melahirkan baru kita terfikir cara untuk mendapatkan semula berat badan ideal.

Menariknya, beliau hanya mengambil masa 3 bulan saja! Ini dia tip dan perkongsian darinya yang cukup lengkap di bawah ini.

7 TIPS SAYA TURUNKAN BERAT BADAN LEPAS BERPANTANG
Saya nekad lepas bersalin anak ketiga hari tu nak kuruskan badan. Memang badan terasa macam badak air masa tu. Walaupun ada slip disc, mula tu takut nak buat aktiviti berat dan lasak.

Tapi atas konsultasi doktor, katanya penurunan berat badan boleh membantu sakit untuk berkurang kerana beban berat takkan mengganggu bahagian yang sakit tersebut. Sedikit sebanyak, ini menyuntik lebih semangat untuk turunkan berat badan sebaik saja habis berpantang.

1. PILIH SENAMAN YANG KITA ENJOY
Mula-mula tu saya tak tahu aktiviti bersenam macam mana yang sesuai dengan disebabkan jadual yang sangat busy. Lagi pula saya tak suka pergi gym. Ada terfikir nak join zumba sebab saya suka menari dan menyanyi. Saya suka aktiviti yang enjoy dan fun. Sambil zumba sambil menyanyi sambil menari lompat-lompat boleh kurus. Best juga ni.

Jadi saya pun cari kelas zumba. Seronok rupanya. Tak pandai step pun tak apa. Lagipun buat di tempat tertutup, semua wanita. Ingatkan meletihkan, tapi lepas zumba badan rasa ringan! Saya join 3 kali seminggu. Hujung minggu saya angkut sekali anak-anak join sama, sambil main dengan kawan-kawan lain.

2. HOME WORKOUT
Selain di kelas, saya buat juga zumba sendiri di rumah. Kadang-kadang buat masa anak pergi sekolah atau tengah tidur. Sekarang ni dah senang, buka Youtube macam-macam ada. Subscribe yang mana mudah nak ikut.

3. BERIADAH DENGAN FAMILI DI HUJUNG MINGGU
Hujung minggu biasanya saya jogging atau jalan kaki dengan anak-anak dan suami. Kami gilir-gilir jaga anak. Suami memang bagi sokongan 200%. Memang best bila buat aktiviti sama-sama.

4. JAGA MAKAN
Selain buat zumba, home workout, saya pun jaga makan. Makan kuantiti yang perlu je.Bukan makan ikut nafsu. Kalau tak buat yang ni memang badan akan makin naik. Saya ada juga ambil suplemen sikit antaranya kalsium, zat besi dan energy booster sebab lepas beranak wanita selalu ada masalah kurang zat nutrisi dan tenaga.

5. PANTAU GUNA APPS
Saya install apps yang free. Dalam Apps Store memang banyak home workout yang anda boleh buat sendiri tanpa gym instructor pun. Mula buat steps yang simple. Yang penting berpeluh, jantung berdegup laju, tak kisah kardio ke apa janji berpeluh. Dah bakar kalori dan lemak.

6. MESTI KONSISTEN!
Dalam 3 bulan ini memang saya konsisten bersenam setiap hari at least 15 minit-30 minit. Saya buang mindset tak ada masa, tak reti, busy. Kalau nak semua boleh. Ramai yang dah buktikan selain saya. Tak perlu guna duit pun. Cuma perlu korban sedikit masa dan tenaga.

7. JANGAN BERTANGGUH
Akhir sekali, jangan bertangguh sebab tak tahu macam mana nak mula. Lagi bagus kalau ada push factor supaya kita selesa dengan rutin senaman dan diet supaya dapat teruskan gaya hidup sihat. Cari aktiviti yang betul-betul kita minat dan mulakan dengan yang paling simple. Tak semestinya pergi kelas, boleh buat sendiri di rumah. Yang penting, kena MULA buat.

BUKAN SEKADAR NAK CANTIK, TAPI UNTUK SIHAT
Jom sama-sama kita mulakan exercise dan jaga makan. Yang penting bukanlah kecantikan, tapi bila kurus lebih mudah nak buat aktiviti. Tak mudah penat. Barulah penyakit segan nak datang bila badan kita aktif. Tahap keyakinan diri bertambah, penyakit slip disc pun dah banyak berkurang.

Alhamdulillah sekarang dah boleh pakai baju zaman anak dara balik. Sekarang yang penting kena maintain pemakanan dan teruskan juga workout. Semoga perkongsian ini memberi inspirasi bagi anda di luar sana yang berazam untuk turunkan berat badan. Percayalah, anda mesti boleh!


#OOTD Selebriti Berhijab Sambut Syawal Memang Meletop. Baju Tradisional & Warna Sedondon Jadi Pilihan!

Macam=macam ragam OOTD selebriti kita berhari raya. Masing-masing mengenakan tema sama agar dapat sedondon dengan pasangan. Tidak kiralah bagi yang beraya secara single, bersama keluarga atau baru pertama kali bergelar suami isteri. Keterujaan meraikan Syawal ini dapat dilihat dengan busana indah yang digayakan.

Masing-masing tampil cantik, anggun dan paling penting selesa digayakan tika berkunjung ke rumah sanak saudara. Tidak kiralah ketika beraya di desa atau kota, apa yang penting saling bermaafan dan menyambung tali silaturrahim.

Ayuh kita lita #OOTD sebahagian selebriti berhijab pada hari pertama menyambut Syawal

KREDIT FOTO: INSTAGRAM SELEBRITI


Hijabi Yang Baru KONVO, Ikut 5 Langkah Ini Kalau Nak Cepat NAIK PANGKAT. No 4, WAJIB Tahu!

Punya impian? Namun masih bertemu laluan buntu untuk menggapai anganan itu? Usah berlengah lagi. Bangkit dan usahakan sesuatu agar anda mampu berdiri megah selepas ini! Hidup ini masih panjang perjalanan. Sudah menjadi lumrah jika berdepan halangan.

Tambahan melibatkan hal kerjaya. Dugaan boleh muncul pelbagai cara hingga boleh buat anda putus asa. Jangan menyerah kalah dahulu, anda masih boleh mencapai keinginan diri jika ada kesungguhan. Namun, sebelum itu lihat lima langkah untuk ke laluan kejayaan.

Keputusan atau pilihan kerja bermula kala anda mengambil kursus di peringkat diploma atau ijazah. Harus tentukan jurusan yang punya hubung kait dengan bidang kerja impian anda. Penting memilih universiti atau kolej berprofil tinggi dan ada latar belakang baik. Malah, setiap universiti atau kolej sekarang punya kursus atau program popular masing-masing.

Perlu tetapkan syarikat disertai. Jika menanam impian untuk bergelar pereka fesyen, pastikan anda telah sasarkan universiti atau kolej dicitakan. Sasaran penting supaya anda dapat melihat dengan jelas arah tuju kerjaya. Ia juga membantu anda untuk kenal pasti peluang yang barangkali diperoleh dengan memasuki organisasi yang tepat.

Sasaran masa penting sebagai motivasi untuk berusaha lebih gigih. Dan waktu itu harus realistik. Andai bercita-cita untuk menjadi ahli perniagaan, pasti anda meletak jangka masa tertentu bagi membuat variasi rencana. Setahun jagung bekerja, ada hati mahu mulakan bisnes? Usah berangan!

TEROKA PELUANG

Ambil berat tentang bidang ingin diceburi. Jika bercita-cita hendak menjadi doktor, pastikan anda mengetahui selok-belok dunia kedoktoran. Untuk berjaya, bukan hanya berbekalkan bakat dan minat. Anda harus belajar hal perubatan secukupnya. Sentiasa penuhi ilmu di dada.

Anda tidak hanya dinilai berdasarkan segulung diploma atau ijazah. Waktu sama, pengalaman turut diutamakan. Ia sesungguhnya menjadi kayu pengukur kepada sesebuah organisasi terutama berskala besar. Jika punya latar belakang kerja yang baik, peluang anda pasti lebih bersinar.

“ Banyak disiplin diperlukan dalam usaha menjana idea yang boleh diubah kepada teknologi inovatif.” – Mendiang Steve Jobs, Pengasas Apple Corp


Blackhead Terus Hilang Bila Ikut Teknik ’15-5′ Ini. Puas Hati Tengok Semuanya Keluar Dari Muka!

Ada banyak cara untuk kita menghilangkan bitnik hitam dan putih di wajah termasuklah cara yang menyakitkan. Terpulanglah pada anda untuk memilihnya.

Jika sudah banyak cara yang anda lakukan tetapi tidak juga berjaya, anda bolehlah mencuba pula alternatif menggunakan cleansing oil ini. Walaupun mungkin anda akan terasa lenguh namun hasilnya pasti membuatkan anda berpuas hati!

Maaf jika gambar ini menimbulkan rasa tidak selesa buat anda.

Tetapi, hari ini Pastels nak kongsikan satu TIPS yang dinamakan teknik ’15-5′ (15minit & 5kali) untuk mendapatkan wajah yang lembut, hidung yang licin tanpa whitehead / blackhead dan wajah yang lembap namun kurang berminyak.

Pastels gunakan Cleansing Oil. Cleansing oil yang diurut perlahan pada wajah boleh mencairkan segala minyak, kotoran, membersihkan pori tersumbat tanpa mencederakan/menyakitkan kulit anda. Anda boleh ikuti langkah demi langkah berikut:

1. Pilih Cleansing Oil kegemaran anda. Di dalam gambar ini, Pastels gunakan Skin Reset. Pastels lebih sukakan non-emulsifying Cleansing Oil untuk tujuan urutan, kerana ia lebih lembut dan kekal lama di wajah.
2. Urut pada muka yang kering. Urut selama 5-10 minit. Lenguh? Teruskan. Jika mampu, sehingga 20 minit atau apabila anda terasa wajah sedikit ‘suam’ dan timbul biji-biji halus. Paling elok, 15 minit.
3. Bersihkan tangan anda.
4. Ambil air suam, celupkan tangan, dan urutkan wajah. Ulang step ini beberapa kali sehingga rasa minyak pada muka berkurangan. Dalam 5 kali, cukup. Berkurangan ya, bukan hilang sepenuhnya.
5. Ambil cotton pad atau kain lembut, lapkan wajah anda. Jika bahagian hidung itu banyak whitehead /blackhead, tekan perlahan. Anda akan dapati blackhead serta whitehead sangat mudah keluar dengan banyaknya. Seperti gambar di atas.
6. Setelah berpuas hati, ambil pencuci muka, gosokkan di tapak tangan sehingga berbuih, kemudian urut muka.
7. Bilas dengan air, sehingga tiada rasa berminyak.

Selamat mencuba! Anda akan dapati kulit anda sangat lembap , bersih dan lembut… Sehalus bayi!


Walau Mengandung #OOTD Elfira Tetap Cantik, Gayakan Baju Hamil Longgar Inspirasi Buat Ibu Muslimah

Walaupun pelakon kecil molek Elfira Loy kini sedang sarat mengandung anak sulung, tetapi dia tetap aktif di laman Instagram. Pelbagai aktiviti dikongsi bersama followernya yang kini berjumlah 4.6 juta.

Paling suka lihat OOTD ibu hamil ini yang kelihatan sangat comel walaupun tubuhnya kini sedikit berisi. Elfira dilihat masih lagi aktif menghadiri majlis sama ada formal atau santai dan ada kalanya ditemani suami tersayang.

Dia nampaknya lebih selesa memilih busana longgar yangmemudahkan pergerakannya. Dengan ikatan hijab diikat simple menjadikan penampilan ibu hamil ini sangat cantik dan sedap mata memandang.

Ayuh, kita lihat #OOTD Elfira yang dijangka bersalin anak sulungnya tidak lama lagi.


Wanita Pastikan Sifat ‘Malu’ Yang Bertempat, Itu Pakaian Untuk Dipakaikan Kepada Diri. Pesan Oki Setiana Dewi

Oki Setiana Dewi memang dikenali sebagai antara selebriti Indonesia yang mempunyai personaliti dan karakter yang mempersonakan serta baik budi pekertinya.

Asyik betul saya tonton video Zoom kolaborasi antara Prof. Dr. Muhaya dengan selebriti wanita muslimah dari seberang, Oki Setiana Dewi (OSD). Durasi video yang hampir lebih 1 jam rasa macam 10 minit saja. Tak puas! 😅

Siapa tak kenal OSD ini, sosok wanita gigih yang menyelesaikan pengajian Master dan PhD nya walau anak sudah hampir masuk empat orang. Ditambah lagi dengan perusahaan bisnes yang diusahakannya.

Bukan itu saja, beliau juga giat membangunkan maahad tahfiz khusus untuk para faqir miskin dan anak yatim yang ingin belajar dan menghafal Al-Quran. Malahan yuran mereka juga percuma, ditanggung sepenuhnya.

Hidupnya bukan semata untuk dirinya, tapi diniatkan untuk membantu ummah dan masyarakat sekelilingnya.

Di sini saya kongsikan pesanan penting Oki Setiana Dewi supaya lebih ramai wanita dapat manfaatnya juga;

1. Wanita mesti fokus tambah ilmu. Bila kita semakin banyak belajar, barulah kita semakin menyedari bahawa banyak perkara sebenarnya yang kita tidak tahu. Selesaikan ilmu fardhu ain dahulu, barulah selepas itu ilmu-ilmu yang selainnya.

Oki menceritakan pengalamannya saat melanjutkan pelajaran ke Jerman, beliau bertemu dengan ramai rakan sekuliah yang belum Islam, tetapi sangat mahir Bahasa Arab malahan ada yang menghafal Al-Quran.

Ya, benar otak mereka sangat bijak, tetapi semua ilmu itu digunakan untuk menyerang orang Islam. Jadi tugas kita sekarang bukan sahaja untuk melahirkan lebih ramai orang bijak, tetapi mesti lahirkan orang bijak yang beriman.

“Satu prinsip Oki yang saya kagum adalah beliau akan pastikan pengasuh anak-anaknya dan pembantu rumahnya adalah dari kalangan wanita yang solehah dan dekat dengan Al-Quran. Sehinggakan, kalau pengasuhnya memanggil anaknya dari tingkat bawah, anaknya akan menuruni tangga sambil mengalunkan “Qulhuwallahu Ahad, Allahussomad”. Masha allah!

Makanan yang halal dan baik akan sangat mempengaruhi karakter kita. Manakala, makanan yang haram pula akan menghalang doa-doa kita daripada diterima.

Oki bercerita kisah seorang kenalan wanitanya di Indonesia. Wanita itu mempunyai 10 orang anak dan semuanya merupakan penghafal Al-Quran. Ketika ditanya apakah rahsianya?

Wanita itu menjawab ;

“Setiap kali sebelum tidur, saya akan berdoa dengan sungguh sambil menyebut satu persatu nama anak-anak saya. Saya mohon supaya mereka ini direzekikan Allah untuk menjadi penghafal Al-Quran.”

Dan ternyata, memang Allah mengabulkan doanya.

Siapa kita berkawan akan menentukan siapa diri kita. Siapa kita follow dan subscribe akan mempengaruhi cara fikir dan gaya hidup kita. Jadi, mesti buat pilihan dengan tepat. Wanita mesti bina ‘iffah (kemuliaan) diri. Jaga dan pelihara sungguh-sungguh maruah dan peribadi.

Pastikan sifat ‘malu’ (yang bertempat) adalah pakaian yang paling utama untuk dipakaikan kepada diri.


Eyeliner Buat Mata Lebih Nampak Seksi Menggoda, 5 Pilihan Eyeliner Yang Harus Kamu Cuba!

Produk ‘eyeliner’ dan kaum wanita pastinya tidak dapat dipisahkan! Sama juga seperti bedak asas dan juga gincu, pastinya kesemua produk ini antara produk asas solekan yang mampu menaikkan seri wajah anda!

Berbicara mengenai ‘eyeliner’, ia amat penting untuk melukis bentuk mata agar terlihat lebih tajam, tegas, bahkan lebar. Antara jenis solekan yang popular ialah ‘The Cat-Eye’. Tanpa produk ‘eyeliner’ yang sesuai, ia pastinya sukar untuk menghasilkannya! Jadi, apa kata anda lihat barisan pilihan ‘eyeliner’ yang sesuai ini untuk membantu anda menghasilkan garisan yang kemas, mudah dan sempurna!

Trik Untuk Eyeliner Kekal Sepanjang Masa!

Nak tahu bagaimana untuk kekalkan garisan ‘eyeliner’ setiap waktu? Caranya, calitkan sedikit ‘eye primer’ pada kelopak mata, di bawah mata anda dan di sekitar kawasan mata sebelum mengenakan eyeliner. Ini adalah kerana primer mampu menjadikan kulit lebih licin supaya menjadi lebih mudah untuk memakai eyeliner. Ini akan memberi anda kemasan sempurna dan juga mengekalkan eyeliner untuk masa yang lama.

Antara pilihan ‘eyeliner’ yang terbaik adalah:

Diformulasi dengan bahan kandungan yang berkualiti, produk ‘eyeliner’ dari jenama Essence ini semestinya dapat memberikan hasil yang sempurna dengan garisan yang serba ringkas dan mudah! Ia memberi kekemasan warna yang pekat serta teskstur yang lebih berkrimnya tidak mudah kering! Tidak memerlukan masa yang lama untuk bersiap, produk dari jenama ini mampu menjadikan alis mata anda seksi dan menarik!

2. Wet n Wild Kohl Liner Pencil

Lihat dari namanya sahaj sudah tahu tentang kelembutan yang dapat diberikan tatkala mengenakan garisan kemas pada alis mata! Bukan sahaja dapat menghasilkan solekan garisan mata yang tepat dan nipis malah produk ‘eyeliner’ dari jenama ini boleh menghasilkan solekan ‘wing’ yang dramatik atau mencipta mata smokey dan seksi. Mudah sahaja untuk bergaya dengan produk ini!

3. Maybelline Hypersharp Liner Laser Precision Black

‘Thank you Maybeline’! Jenama ini tidak pernah gagal dalam menghasilkan rangkaian produk yang eksklusif dan menepati citarasa kaum Hawa terkini! Produk ‘eyeliner’ ini memiliki tekstur yang cair dan warna hitam yang pekat! Jadi, sedikit olesan sahaja mampu menaikkan galak mata anda! Ia juga dilengkapi dengan kuas tipis berukuran 0.01 mm untuk membuat garisan menjadi lebih tepat. Produk dari jenama Maybeline ini wajib anda miliki kerana ia memiliki ciri-ciri ‘smudge-proof’ yang membuatnya tahan air, tahan keringat, tahan minyak dan dapat bertahan sepanjang hari.

4. Chriszen Kohl Kajal Eyeliner Pencil

Produk dari jenama Chriszen ini memberikan anda kesemuanya! Harga yang berpatutan, mudah didapati, kalis air dan kalis comot, ia memudahkan anda untuk bersiap dan menjadikan solekan anda sempurna! Apa yang menariknya, dengan formulasi kalis air, tekstur eyeliner yang berkrim dan bebas minyak ini tidak akan membuatkan alis mata anda mudah comot. Mudah, bukan?

5. Maybelline Eyestudio Lasting Drama Gel Eyeliner Black

Sebuah lagu ‘hadiah’ dari jenama Maybeline, produk ‘eyeliner’ ini khas untuk anda yang kulit berminyak! Malah, ia juga bersifat ‘waterproof’ dan ‘smudge-proo’ serta dapat bertahan selama 36 jam. Selain itu, ianya selamat digunakan bagi yang mempunyai mata jenis sensitif atau sering menggunakan kanta mata. Pastinya kekemasan dapat dikawal dengan sempurna!


Hijabi ‘Petite’ Sukar Mencari Saiz Seluar, Ini Aturan Pakar Pilih Yang Sesuai. Hello Koleksi Baharu!

Mungkin anda rasa sudah cukup sempurna bergaya dalam setiap pakaian. Tetapi wanita yang termasuk dalam kategori kecil molek ditakrifkan sebagai 5’4” dan ke bawah bukan mudah untuk mencari gaya dan saiz dengan pakaian sedia ada di pasaran

Namun dari panduan ini, anda boleh mendapat manfaat daripada beberapa garis panduan yang sesuai. Pilihan hijabista petua paling berguna selari dengan trend fesyen terkini.

Walaupun labuh sentiasa boleh dinaikkan, mana-mana seluar dengan lutut yang ditetapkan (seluar skinnies atau flare) perlu muat dengan betul, atau lutut akan menonjol di tempat yang aneh jauh di bawah sendi sebenar anda. Cari saiz kecil untuk padanan yang lebih ketat di mana ini adalah lebih penting, ia kurang penting pada yang lebih luas di mana lutut tidak perlu terletak di tempat tertentu.

Melainkan anda mempunyai badan yang panjang berbanding dengan kaki anda, seluar pinggang tinggi boleh berakhir tepat di bawah payudara. Jika anda masih mahu menceriakan penampilan, pertimbangkan tuck ‘french’ kasual yang akan memberikan getaran di pinggang, sambil menarik mata ke bawah pada sisi.

Anda yang bertubuh pendek tahu bahawa memakai bahagian atas dan seluar yang sepadan cenderung untuk memanjangkan badan, tanpa banyak kekecohan mengenai kesesuaian (pinggang elastik bahagian bawah adalah hadiah daripada tuhan).

Melainkan anda mempunyai sepasang seluar denim ultra-ringan yang tidak akan menjadi pukal apabila menggulungnya, dan itu akan kelihatan sengaja dengan beberapa lipatan. Jangan pakai seluar denim sehingga anda telah mengelimnya dengan betul kira-kira satu inci di atas tanah sambil memakai kasut yang akan anda pakai bersama. Ya, ini bermakna anda perlu menetapkan beberapa seluar untuk tumit dan yang lain untuk kasut.

Ketahui sama ada anda berpinggang panjang atau pendek untuk menentukan anda akan lebih selesa memakai seluar tinggi, sederhana atau rendah. Jika anda berpinggang panjang, pilih seluar pinggang tinggi untuk memanjangkan rupa kaki yang lebih pendek. Sebagai alternatif, jika anda mempunyai pinggang sederhana atau pendek, beli seluar pinggang tinggi anda di bahagian kecil molek untuk yang paling sesuai.

Pastinya mudah untuk bergembira memakai sepasang seluar yang tidak “perlu” dikelim. (Dalam erti kata lain, tidak berlopak di sekeliling buku lali anda.) Tetapi hanya kerana seluar yang dipotong tidak menyeret di atas tanah tidak bermakna ia tidak memerlukan hemming untuk tepat pada panjang yang betul. Sebaik-baiknya, labuh harus jatuh di tengah-tengah antara lutut dan lantai, dengan sedikit kelonggaran ke atas dan ke bawah untuk seluar yang lebih penuh.

Seluar kaki ultra lebar ada di mana-mana hari ini, dan ia bukan hanya untuk mereka yang berkaki panjang. Walaupun banyak fabrik berat tidak akan sesuai dengan wanita yang lebih pendek, aliran seluar bersarung panjang sebenarnya boleh kelihatan hebat dan molek, terutamanya apabila dipakai dengan platform atau tumit, dan dengan labuh meragut lantai.

SHEIN, peruncit dalam talian bagi produk fesyen, kecantikan dan gaya hidup, telah mengumumkan pelancaran evoluSHEIN, koleksi terdorong tujuan yang tersedia untuk pelanggan SHEIN di seluruh dunia. Dengan saiz yang inklusif, bahan yang diperoleh secara bertanggungjawab dan koleksi yang menyokong projek pemerkasaan wanita di seluruh dunia, barisan baharu ini akan menjadi pilihan mampu milik untuk pelanggan yang ingin memberi kesan positif dengan pilihan produk mereka.

Dengan membeli-belah barisan evoluSHEIN, pelanggan dengan bangganya boleh mengatakan bahawa mereka menyokong kerja Vital Voices, sebuah organisasi bukan untung antarabangsa terkemuka yang melabur dalam pemimpin wanita yang menghadapi cabaran terbesar dunia, termasuk keganasan berasaskan jantina, krisis iklim, ketidaksamaan ekonomi, dan banyak lagi.

Jualan pertengahan tahun terbesar dengan ganjaran yang anda tidak mahu ketinggalan. Anda akan dapat memanfaatkan diskaun besar-besaran apabila anda membeli-belah di tapak web SHEIN yang menampilkan pakaian, pakaian atas dan aksesori tanda dagangan jenama tersebut. Dari 1 hingga 7 Jun, dapatkan diskaun sehingga 90% untuk item terpilih daripada katalog SHEIN besar-besaran dalam talian. Gunakan apl SHEIN untuk menavigasi jalan anda dengan mudah ke diskaun dan pilihan besar yang sukar anda cari di tempat lain.

Keluaran pertama pakaian evoluSHEIN akan menampilkan poliester kitar semula – gentian yang diperoleh daripada sisa plastik. Untuk menghasilkan fabrik, bahan seperti botol plastik terpakai dibersihkan dengan teliti, dicincang menjadi kepingan, dicairkan, dan dipintal menjadi gentian poliester. Mengurangkan sisa dan memperkenalkan bahan kitar semula adalah tonggak utama visi SHEIN tentang ekonomi bulat dan masa depan yang mampan untuk fesyen yang boleh diakses. EvoluSHEIN akan berfungsi sebagai medan ujian untuk inovasi terdorong tujuan baharu yang akan diterima pakai oleh SHEIN sepanjang koleksinya yang lebih besar.


Elak Peti Ais Meletop, Jangan Letak Empat Barang Ini Di Tempat Yang Tidak Sepatutnya.

Ada beberapa kes kebakaran yang terjadi disebabk ledakan di peti ais, ini puncanya ketika pihak bomba memadamkannya. Ternyata peti sejuk si pemilik rumah meledak di bahagian dalamnya.

Bukan disebabkan kualiti peti sejuk atau masalah gangguan elektrik, tapi kerana barang yang tidak sepatutnya diletakkan di dalam peti sejuk.

Benar-benar membingungkan dan menakutkan, apa saja yang diletak di dalam peti sejuk selain daripada makanan. Masakan makanan yang diletak di dalam peti sejuk boleh menyebabkan peti sejuk meledak?

Bukan semua barang boleh ditempatkan di dalam peti ais. Berikut mari kita semak bersama, jangan sampai kejadian ini menimpa kita.

Minuman beralkohol atau bersoda dan sebagainya mengandung banyak gas karbon dioksida. Ketika anda mengeluarkan minuman ini di dalam freezer, suhu sekitar tiba-tiba melonjak, sementara itu sejumlah besar gas di dalam minuman akan dilepaskan, akibatnya tekanan gas  akan lebih bertambah. Tekanan di dalam tin minuman yang tertutup rapat tidak dapat mengeluarkan gasnya, sehingga dibuka dan akan melukai orang di sekitar anda. Kalau lukanya ringan mungkin hanya dijahit beberapa jahitan, sebaliknya kalau serius, wajah pun menjadi rosak.

Suhu di area freezer dalam peti sejuk biasanya berada di bawah -30°C. Suhu ini dapat membantu proses sublimasi dari benda padat ke gas. Dan dalam proses pembekuan, jika ais kering bertukar sublimasi menjadi gas, maka volumenya akan menjadi 600-800 kali lebih besar.

Boleh anda bayangkan, di dalam lingkungan yang tertutup rapat seperti peti sejuk akan meledak kerana adanya peningkatan tekanan dan ledakan yang dihasilkan tidak hanya akan merosakkan peti sejuk, tapi juga berbahaya bagi orang sekeliling.

Volume peti sejuk yang terbatas mudah membentuk area ledakan, jika ketika dinyalakan terkena percikan (api) kecil sekali pun juga dapat menyebabkan ledakan. Jadi, sebaiknya jangan meletakkan barang elektronik apa pun di atas peti sejuk. Bimbang peti sejuk akan bertukar panas dan elektromagnetik yang dipancarkan dari barang elektronik lainnya akan mengganggu sistem pendingin peti sejuk.

Peti sejuk zaman sekarang telah menggunakan gas isobutana, iaitu gas tak berbau dan mudah terbakar, yang ditempatkan di dalam paip pembeku/freezer. Jika tanpa sengaja paip berisi butane ini tertusuk ketika sedang membersihkan bunga ais dan bercampur dengan oksigen yang akhirnya akan membuat peti sejuk meledak. Sebagai salah satu peralatan elektronik yang diperlukan di rumah, dimana jika tidak tahu tatacara menggunakan peti sejuk dengan betul, kemungkinan besar akan mengakibatkan banyak perkara buruk yang tak terduga.

Jadi gunakanlah peti sejuk dengan tatacara yang betul, dan jangan pernah meletak barang-barang yang tidak semestinya seperti yang disenaraikan di atas, agar tidak terjadi risiko yang mengakibatkan kecelakaan dan kerugian harta benda yang tak diharapkan. Beberapa minuman atau kemasan makanan biasanya ada keterangan dilarang memanaskan atau pembekuan di bawah suhu 0 darjah, dipantau sebaiknya diamati dengan sebetulnya.


Syahid Di Bumi Syria, Wanita Ini ‘Pergi’ Di Atas Ribaan Suami Ketika Khatam Al-Quran

Wanita ini tidak kita kenali namun mengetahui cara pemergian beliau bertemu Pencipta membuatkan kita rasa begitu cemburu. Wanita bernama Nuruk Fahima Abdul Rahim ini memang cukup beruntung.

Nurul Fahima Abdul Rahim, meninggal dunia di bumi yang penuh barokah, di bumi Syria pada hari Jumaat 22 Januari 2021, jam 5.47 pagi. Kematian beliau di tanah Syam. Ada 25 ribu jasad sahabat dikebumikan di Syam termasuk isteri-isteri nabi.

*Waktu sepertiga malam Jumaat sedang khatam Al-Quran atas ribaan suami (syurga untuk para isteri)

*Dapat menamatkan hafalan Al-Quran secara bersanad di tanah Syam. Dan sanad yang tinggi, yang jarang orang Malaysia dapat.

*Disebabkan sanad Al-Quran yang tinggi, beliau diamanahkan untuk menjadi pengajar bagi memperbetulkan bacaan Al-Quran orang arab di sana.

*Dua puterinya menunggu untuk menarik beliau ke Syurga kerana kesemua anak beliau meninggal di Syam ketika masih kecil.

*Beliau syahid pada usia 31 tahun.
“Dari Anas bin Malik berkata, telah bersabda Rasulullah SAW: “Barangsiapa keluar (pergi) untuk mencari ilmu maka ia berada di jalan Allah sehingga kembali” (HR. Tirmidzi).

Faktor arwah meninggal dunia kerana komplikasi jantung yang serius.

1. Sebelum azan, beliau sudah pun berwuduk

أَىُّ الْعَمَلِ أَحَبُّ إِلَى اللَّهِ قَالَ ” الصَّلاَةُ عَلَى وَقْتِهَا ”. قَالَ ثُمَّ أَىُّ قَالَ ” ثُمَّ بِرُّ الْوَالِدَيْنِ ”. قَالَ ثُمَّ أَىّ قَالَ ” الْجِهَادُ فِي سَبِيلِ اللَّهِ ”

Maksudnya: Apakah amalan yang paling dicintai di sisi Allah SWT? Nabi menjawab “Solat pada waktunya”. Dia (perawi) bertanya lagi kemudian apa, jawab Baginda “berbuat baik kepada kedua ibu bapa”. Dia bertanya lagi kemudian apa, jawab Baginda “Jihad pada jalan Allah SWT”. (Hadis ini lengkap beliau amalkan)

2. Bersedekah setiap pagi subuh. Setiap pagi lebih kurang matawang Malaysia RM1 dimasukkan kedalam tabungnya di rumah untuk diberikan kepada yang memerlukan pada masa tertentu. Padahal mereka sendiri juga sangat memerlukan.

Daripada Abu Hurairah RA, bahawa Nabi SAW bersabda:

عن أبي هُريرة قَالَ: قالَ رَسُول اللَّه ﷺ: مَا مِنْ يَوْمٍ يُصبِحُ العِبادُ فِيهِ إِلَّا مَلَكَانِ يَنْزِلانِ، فَيَقُولُ أَحَدُهُمَا: اللَّهُمَّ أَعْطِ مُنْفِقًا خَلَفًا، وَيَقُولُ الآخَرُ: اللَّهُمَّ أَعْطِ مُمْسِكًا تَلَفًا

“Setiap pagi, dua malaikat turun mendampingi seorang hamba. Yang satu mendoa: Wahai, Tuhan! Berikanlah ganti rugi bagi dermawan yang menyedekahkan hartanya. Dan yang satu lagi berkata: Wahai, Tuhan! Musnahkanlah harta si bakhil.”  (HR Muttafaq Alaih)

3. Bacaan Al-Quran setiap hari sekurang-kurangnya 1 muka. Tidak termasuk ulangan hafalan. Memiliki 2 sanad Al-Quran yang tinggi Dan alunan Al-Quran seolah-olah ‘muzik penghibur’ bagi beliau setiap masa di rumah. Sedangkan kita naik kereta dengar lagu, dalam rumah lagu, tempat kerja pasang lagu.. Ya Rabb..

عَن ابنِ عُمَرَ رَضي اللٌهُ عَنهاَ قَالَ:قَالَ رَسُولُ اللٌهِ صَلٌي اللٌهُ عَلَيهِ وَ سَلٌم لآحَسَدَ ألآ فيِ اثنَتَينِ رَجُلُ اتَاهُ اللٌهُ القُرانَ فَهُو يَقُومُ بِه انَأءَ اللًيلِ وَانَأءَ النَهَارِ وَرَجُلُ اعطَاهُ مَالآ فَهُوَ يُنفق مِنهُ انَأءَ الٌلَيِل وَانَأءَ النٌهَارِ.
(رواه البخارى ومسلم والترمذى والنسائى وأبن ماجه).

Dari Ibnu Umar RA, Rasulullah SAW bersabda, “Tidak diperbolehkan hasad (iri hati) kecuali terhadap dua orang: Orang yang dikurniakan Allah (kemampuan membaca/menghafal Al-Qur’an). Lalu ia membacanya malam dan siang hari, dan orang yang dikurniakan harta oleh Allah, lalu ia menginfakkannya pada malam dan siang hari.”  (HR Bukhari, Tarmidzi, dan Nasa’i)

4. Memberi makan jiran tetangga. Hampir setiap hari, dia pasti memberi juadah pada jirannya walaupun sepinggan nasi.

عن أَبي ذر ، قَالَ : إنّ خليلي r أوْصَاني : (( إِذَا طَبَخْتَ مَرَقَاً فَأكْثِرْ مَاءها ، ثُمَّ انْظُرْ أهْلَ بَيْتٍ مِنْ جِيرَانِكَ ، فَأصِبْهُمْ مِنْهَا بِمعرُوفٍ )) .

Dari Abu Dzar, dia berkata: “Sesungguhnya kekasihku berpesan kepadaku: ‘Jika engkau memasak masakan berkuah, perbanyaklah kuahnya, kemudian lihatlah anggota keluarga dari tetanggamu, maka berikanlah kepada mereka dengan baik.” (HR Muslim)

5. Menghormati suami. Beliau tidak benarkan suaminya membuka pintu sendiri. Cukup sekadar ketuk dan memberi salam kerana dia ingin menyambut suaminya setiap kali pulang rumah. Baju seluar suami pastikan dirapikan dahulu sebelum suami memakainya.

Dan beliau tidak akan makan makanan itu sehingga suami yang akan makan dahulu walaupun beliau berbuka puasa. Dia sekadar berbuka dengan air dan kurma sahaja dan tunggu suami pulang untuk makan bersama.

إِذَا صَلَّتِ الْمَرْأَةُ خُمُسَهَا، وَصَامَتْ شَهْرَهَا، وَحَصَّنَتْ فَرْجَهَا، وَأَطَاعَتْ بَعْلَهَا دَخَلَتْ مِنْ أَيِّ أَبْوَابِ الْجَنَّةِ شَاءَتْ

“Jika seorang wanita menunaikan solat 5 waktu, berpuasa pada bulannya (Ramadhan), mengawal kemaluannya (maruahnya) dan ta’at kepada suaminya. Masuklah dia ke dalam Syurga dari mana-mana pintu yang dia kehendaki” (Riwayat Ibn Hibban)

6. Solat witir pada setiap malam. Dikhabarkan walaupun seletih mana, dia akan arahkan suaminya sediakan wuduk terhadapnya untuk dia solat witir.

Abu Hurairah R.A beliau berkata:

أَوْصَانِي خَلِيلِي صَلَّى اللهُ عَلَيْهِ وَسَلَّمَ بِثَلاَثٍ: صِيَامِ ثَلاَثَةِ أَيَّامٍ مِنْ كُلِّ شَهْرٍ، وَرَكْعَتَيِ الضُّحَى، وَأَنْ أُوتِرَ قَبْلَ أَنْ أَنَامَ

Kekasihku (Rasulullah S.A.W) berwasiat kepadaku supaya melakukan tiga perkara iaitu: Berpuasa tiga hari pada setiap bulan, dua rakaat Dhuha dan melakukan solat witir sebelum tidur. (Riwayat Al-Bukhari)

7. Membaca 3 Qul dan zikir sebelum tidur. Sekiranya suaminya tertidur keletihan, dikejutkan suaminya untuk turut membacakannya.

عن النبي صلى الله عليه وسلم انه قال لعائشة رضي الله عنها: يا عائشة لا تنامي حتى تعملي أربعه أشياء: حتى تختمي القران وحتى تجعلي الأنبياء لك شفعاء يوم القيامة، وحتى تجعلي المسلمين راضين عنك، وحتى تجعلي لك حجة وعمرة.
فدخل صلى الله عليه وسلم، فبقيت على الفراش حتى أتم الصلاة، فلما أتمها قالت: يا رسول الله، فداك أبي وأمي، أمرتني أربعه أشياء لا اقدر في هذه الساعة أن أفعلها
فتبسم رسول الله وقال: إذا قرأت قل هو الله احد ثلاثا فكأنك ختمت القران، وإذا صليت علي وعلى الأنبياء من قبلي فقد صرنا لك شفعاء يوم القيامة، وإذا استغفرت للمؤمنين فكلهم راضون عنك، وإذا قلت : سبحان الله والحمد لله ولا اله إلا الله والله اكبر فقد حججت واعتمرت.

Maksudnya : “Diriwayatkan daripada Nabi SAW bahawa Baginda berkata kepada Aisyah R.anha: Wahai ‘Aisyah jangan kamu tidur sehingga kamu melakukan empat perkara. Sehingga kamu khatam Al-Quran, sehingga kamu menjadikan para anbiya’ sebagai pemberi syafaat pada hari kiamat kelak, sehingga kamu menjadikan orang muslim redha kepada kamu dan sehingga kamu melakukan haji dan umrah. Kemudian Nabi SAW masuk ke tempat tidur dan bersolat. Apabila Nabi SAW selesai menunaikan solat Aisyah berkata : Wahai Rasulullah, kamu memerintahkan aku untuk melakukan empat perkara, aku tidak mampu melakukan dalam satu masa yang singkat. Lalu Nabi SAW tersenyum dan berkata : Jika kamu membaca Qul Huwallahu Ahad tiga kali seakan-akan kamu telah mengkhatamkan Al-Quran. Jika kamu berselawat kepada aku dan kepada para nabi sebelumku maka kami akan jadi pemberi syafaat kepada kamu pada hari kiamat kelak. Jika kamu meminta ampun untuk orang mukmin maka mereka semua akan redha kepada kamu. Jika kamu menyebut : subhanallah, walhamdulillah dan La ilaha Illallah Wallahu Akbar maka kamu telah melakukan haji dan juga umrah.”

Antara wahsiat yang selalu diingatkan beliau terhadap suaminya,
1. Jangan kamu membenci orang lain.
2. Jaga ibu dan ayah (taati).
3. Lupakan kebaikan sendiri, ingat kebaikan orang.

Jenazah beliau menjadi rebutan puluhan para syeikiah dan asatizah untuk dimandikan. Menjadi rebutan orang datang membantu. Disebut-sebut kebaikan beliau oleh rakan-rakan, jiran tetangga dan guru-guru.

Benarlah kematian beliau menghidupkan hati-hati kita yang sudah lama mati. Kalian, ini ‘pakej lengkap’ yang kita dambakan sebagai seorang mukmin. Satu teka teki yang sering saya kongsikan untuk ditanyakan pada kalian.

“Sekiranya malam ini malam terakhir buat kita, apakah layak untuk kita masuk Syurga Allah..?”


Parut Jerawat Boleh Hilang Dengan Campuran Madu & Vaseline, Barulah Wajah Berser-seri Di Hari Raya

Parut jerawat terjadi apabila masalah jerawat tidak dirawat dengan sepatutnya sehingga menimbulkan kesan parut jerawat pada wajah.

Mungkin bagi kebanyakan individu, jerawat pulih tanpa meninggalkan kesan kekal pada kulit. Sebaliknya, ada individu yang terpaksa berdepan parut jerawat, sekali gus mempengaruhi semangat dan keyakinan.

Ramai yang mengakui kehadiran parut menimbulkan rasa malu apatah lagi jika parut jerawat itu dapat dilihat dengan jelas pada wajah.

Melalui entri di Facebook seorang wanita, Seri Sairi, dia berkongsi tentang tip menghilangkan parut jerawat dengan menggunakan campuran vaseline dan madu.

PETUA HILANGKAN PARUT JERAWAT

Biasa selama ini trick vaseline hanya untuk bibir dan bulu mata sahaja bukan?. Seri tertarik dengan satu info tentang vaseline dan madu elok untuk hilangkan parut. Rupanya campuran dua bahan ini boleh menjadi ‘penawar’ untuk hilangkan parut jerawat.

BAHAN-BAHAN:

Vaseline
Madu

CARA-CARA:

1. Ambil satu sudu teh Vaseline dan campurkan dengan sedikit madu.

2. Tekstur tak terlalu pekat atau cair.

3. Sapu nipis pada kawasan parut jerawat sahaja. Jangan sapu seluruh muka dan jangan sapu dengan banyak. Nipis sahaja!

4. Elakkan kawasan bengkak dan bernanah, sebab vaseline tak sesuai untuk kulit berminyak.

5. Tunggu 20 – 30 minit dan bilas dengan air bersih.

Mudah sangat bukan? Buat mereka yang pertama kali, cubalah pada parut hitam dulu. Kalau menjadi boleh sapu pada semua parut pada muka. Hasilnya kulit yang penuh parut jerawat semakin bersih dan berseri.

Diharapkan dengan perkongsian ini dapat membantu mereka yang mengalami masalah parut jerawat pada wajah. Mungkin sudah cuba pelbagai tetapi tidak berhasil. Apa kata cuba cara ini pula. Mungkin ia serasi dengan anda. Selamat mencuba!


4 Tip Rahsia Mata Sepet Lebih Menawan Raya Nanti, Barulah ‘On Point’ Time Nak Berselfie

Mata, ibarat jendela hati. Solekan pancaindera nan satu ini amat penting bagi memperlihatkan keunikan personaliti si perawan. Teknik solekan mata yang tepat mampu mewujudkan efek segar dan menawan.

Jika anda bermata sepet, usah bimbang. Ada teknik yang sesuai bagi mendapatkan ilusi bentuk mata yang galak. Tentu sahaja terpegun si Adam terlihat lirikan si mata bundar di hari raya nanti.

1. ‘Shimmer Eyeshadow’

Oleskan sahaja  ‘white shimmering eyeshadow’ pada kawasan tulang kening. Teknik ini dipanggil ‘highligh’t. Ia bertujuan agar tulang kening kamu nampak lebih tinggi dan menjadikan mata kamu lebih besar.

2. Pembayang mata rona coklat gelap

Sapukan di seluruh kawasan bebola mata. Langkah seterusnya, adunkan pembayang mata melebihi kawasan bebola mata dan menghala ke sudut luar mata. Ia bagi membentuk kelopak mata kerana mata sepet tidak mempunyai kelopak mata. Teknik ini mampu memberikan ilusi mata yang kelihatan lebih besar.

3. Aplikasi penggaris mata

i) Lukis garis tipis pada garisan atas mata sepet atau kawasan yang paling hampir dengan bulu mata. Tidak perlulah menggaris di bahagian bulu mata bawah.

ii) Melakar garis tebal dan bersayap seperti gaya solekan popular di zaman 50 an dan 60 an. Penekanan di bahagian ini akan memberikan ilusi mata yang galak. Hanya gariskan separuh sahaja garisan di bawah mata.

4. Lentikkan Bulu Mata

Sapukan juga maskara agar mata sepet kamu lebih kelihatan galak dan besar. Ini penting untuk mmemastikan impak di bahagian mata menjadi lebih terserlah.

EKSTRA TIP:
Jenis-jenis penggaris mata:
*Pensel (sesuai buat gadis yang tidak begitu mahir bersolek).
*Gel/krim (khusus untuk gadis yang sudah mahir melukis garis mata).
*Cecair (sesuai buat gadis yang mahir mencipta garis bersayap yang kemas).
*Kohl/celak (bentuknya seperti krayon untuk mencipta garis tebal).


Cari Formula Yang Tepat, Serum Ini Bantu Tumbuhkan Kening. Hasilnya Lebat Dan Rapi!

Sama ada anda menjadi mangsa kegilaan trend kening di zaman 90-an dan atau anda secara semula jadi mempunyai kening menipis (kerana penuaan atau genetik), serum pertumbuhan alis yang baik adalah tambahan yang sesuai untuk kening lebat dan rapi.

Sejujurnya, walaupun anda mempunyai set gerbang penuh yang berbulu, anda mungkin ingin mempertimbangkan untuk mengatasi formula yang kaya dengan nutrien. Jika anda mengisi kening anda dengan serbuk, pomade dan pensel kening anda memerlukan pembersihan yang betul setiap malam, mengapa anda tidak menyalutnya dengan lembapan? Rambut yang kering dan rapuh boleh menipis dari semasa ke semasa dan serum alis memberi makan gumpalan dengan nutrien yang menyihatkan rambut.

Beginilah cara untuk melebatkan kening anda, sama ada anda mempunyai rambut yang semakin menipis kerana usia atau anda terlalu gembira dengan penjepit.

Serum alis agak serupa dengan serum pertumbuhan rambut secara umum. Serum ini tidak semestinya merangsang pertumbuhan semula pada folikel, tetapi ia mengekalkan gumpalan kecil yang anda miliki sihat dan lembap, yang boleh memastikan ia gebu dan penuh.

Banyak serum kening mengandungi minyak kastor atau peptida, yang memberi nutrisi kepada bulu kening yang halus, seterusnya, boleh membantu memerangi kerosakan dan keradangan radikal bebas seperti penuaan rambut dan keguguran rambut. Walau bagaimanapun, anda boleh menemui minyak lain yang kaya dengan asid lemak dan antioksidan, seperti jojoba atau squalane, yang sering disebut-sebut untuk membantu menyuburkan dan melembutkan kening. Pada asasnya, menyalut bulu kening dalam kelembapan dan melindunginya dengan antioksidan boleh membantu ia kekal sihat dan helaian yang sihat dan berkembang pesat tumbuh dengan lebih cepat.

Jika anda mempunyai sebarang folikel berparut akibat daripada terlalu mencabut, menindik, atau melecur, kemungkinan besar rambut tersebut tidak akan tumbuh semula. Mencabut, dan waxing semuanya menarik rambut dari akar dan hanya terdapat banyak trauma yang boleh dialami oleh setiap akar. Mengulangi penghinaan ini terhadap akar rambut kita dari masa ke masa meningkatkan kemungkinan bahawa sesetengah rambut tidak akan tumbuh semula, kerana terlalu banyak kerosakan telah dilakukan pada pangkal akar tempat sel stem hidup. Tiada serum kening boleh menghidupkan folikel yang mati.

Walau bagaimanapun, dengan mengandaikan folikel anda tidak menghadapi sebarang trauma jangka panjang, ia sepatutnya boleh tumbuh semula secara semula jadi. Dan jika, dapatkan serum kening formula berkhasiat ini boleh melakukan banyak beban berat.

Terlalu banyak lambakan produk di luar, bagaimana memutuskan serum kening yang terbaik? Memandangkan ia boleh mengambil masa sekitar enam hingga lapan minggu untuk melihat hasil, anda perlu melakukan penyelidikan terlebih dahulu dan memastikan anda melabur dalam formula yang betul.

Sudah tentu, bajet anda memainkan peranan, tetapi penting juga untuk mencari bahan-bahan yang memenuhi matlamat alis khusus anda.

Berikut ialah beberapa bahan yang paling biasa anda temui:

Minyak kastor: Minyak yang kaya dengan asid lemak dan antioksidan ini merupakan ruji kecantikan lama dalam kebanyakan isi rumah. Walaupun tiada penyelidikan klinikal untuk menyokong tuntutan pertumbuhan, anda tidak boleh mengabaikan sifat pelembab dan anti-radangnya untuk kesihatan kening yang optimum.

Peptida: Peptida asid amino mengandungi bahan-bahan yang baik untuk kulit dan rambut dan beberapa jenis peptida telah ditunjukkan untuk meningkatkan pengeluaran kolagen. Bertindak sebagai penghantar dalam kulit, memberi isyarat kepada sel anda untuk menghasilkan lebih banyak kolagen, elastin dan keratin dan rambut terdiri daripada keratin protein.

Antioksidan: Antioksidan boleh membantu memerangi radikal bebas daripada sinaran UV atau pencemaran, kedua-duanya boleh menyebabkan penuaan rambut dipercepatkan dan apabila rambut semakin tua, ia biasanya menipis. Menjaga kawasan dengan vitamin dan botani yang kaya dengan antioksidan adalah idea yang baik.

Panthenol: Secara teknikal, panthenol ialah antioksidan (vitamin B5), tetapi ia mempunyai ciri-ciri pelembab dan anti-radang khusus yang menjadikannya wira penjagaan kening. Ramuan ini memulihkan dan melindungi penghalang kulit dan juga boleh membantu proses penyembuhan luka, jadi ia bagus untuk mereka yang mempunyai kening yang selalu dicabut dan meradang bagi mencari kelegaan.


Dr Hamid Arshat Kongsi 8 Cara Mudah Kurangkan Berat Badan Tanpa Ambil Pil Atau Pembedahan

Wanita memang cukup obsess jika mendengar cara untuk menurunkan berat badan. Tetapi dalam masa sama otak sudah berfikir susah utuk kurangkan berat badan hingga menyebabkan kita jadi stress.

Pelbagai cara telah dilakukan dan hasil timbangan tetap seperti sebelumnya. Dalam hal ini Datuk Dr Hamid Arshat melalui satu postingnya turut menyenaraikan mengapa seseorang yang mengalami tahap obesiti gagal kurangkan berat badan.

Beliau turut memberikan solusi paling sesuai untuk menurunkan berat badan berlebihan ini. Dan salah satunya diingatkan agar berfikiran positif dan ubat tabiat pemakanan. Jadi admin nak pesan jika mahu kurus tanpa mengambil sebarang pil atau pembedahan, boleh ikut cara disaran Dr Hamid Arshat yang dijamin selamat dan berkesan.

OBESITY . MENGAPA GAGAL KURANGKAN BERAT BADAN?

2. DENIAL. Orang obese ada masalah minda. Mereka menyangkal hakikat mereka makan berlebihan. ‘Denial syndrome’. Hanya makanan berlebihan sahaja yg menyebabkan seseorang gemok, khususnya makanan lebih gula dan karbohaidret.
Seboleh2 mereka cuba menyorokkan, saperti makan seorangan, makan waktu selingan dan luar waktu makan.

3. CATIT CITA2 DAN SASARAN.
Semua orang ada cita2 dan azam, nak sihat, kaya, bahagia berkeluarga, warak dan taqwa.
Catitkan cita2 kita dan sinaraikan sasaran2 dalam note book. Jadikan satu tabiat mencatit setiap hari. Rancang tindakan2 untuk capai sasaran.
Kali ini cita2 kita nak KURUS BADAN.

4. KAWAL DAN KURANGKAN MAKANAN.
LAKUKAN EXERCISE 30 MINIT SETIAP HARI.
Dua tindakan sangat penting dan berkesan untuk kurus.

5. CATITKAN SASARAN BAGI SETIAP MINGGU DAN SETIAP BULAN
Mithalnya nak capai pengurangan berat 2 atau 3 kilogramme setiap bulan.
Sasaran terakhir nak kurang berat 20 kg.
Pantau setiap hari, minggu dan bulan.
Setiap pagi kata pada diri sendiri. Berbisik atau dengan kuat.
“Saya bolih buat“
Berulang2 kali sampai ia masuk dalam ‘subconscious minds’

6. AMALKAN PEMIKIRAN POSITIVE.
Hilangkan denial syndrome.
Katakan pada diri sendiri,
“Aku bolih hamil bila kurus”
“Aku lebih cantik bila kurus“
“Suami aku lebih sayang bila kurus, cantik dan ada anak.”
Ulang2 setiap waktu bila lapang.
Tengok gambar2 wanita yang cantik dan langsing badannya. Tenong dan bayangkan diri kita begitu.
Saloma ada kata “Tiru macam saya”

7. UBAH TABIAT MAKAN.
Ambil sedikit makan. Pakai pinggan kecil.
Jangan tambah sajian.
Konyah lama2, 20 kali konyah bagi setiap suapan.
Makanan selingan (tea dan coffee breaks), makan buah badam, kismis atau korma. Minum green tea.
Mulakan dengan buah2 sebelum makan lunch dan dinner.

8. BERDOA AGAR CITA2 DAN USAHA KITA DI MAKBULKAN ALLAH. Aamin


Realisasikan Impian Ratu Sehari! Helaian Sedia Pakai, Harga Mesra Poket Kualiti Sama Dengan Pengantin Kayangan.

Sebagai antara jenama rumah fesyen negara yang terkenal, Rizman Ruzaini cukup sinonim dengan rekaan eksklusif pakaian pengantin. Selama berbelas tahun mengukir nama dalam industri ini, tidak hairanlah apabila rekaan mereka seringkali menjadi pilihan selebriti dan golongan elit untuk disarungkan di hari bahagia mereka.

Sesuai dengan kualiti perincian dan curahan idea tersendiri dalam setiap rekaan yang dihasilkan, kita pasti dapat menjangkakan harga bagi setiap helaian hasilan pereka duo ini boleh sahaja mencecah ribuan ringgit. Ini bagai satu penanda aras bahawasanya hanya ‘pengantin kayangan’ yang mampu menyarungkan helaian Rizman Ruzaini di majlis perkahwinan mereka.

Justeru, demi merealisasikan impain lebih ramai bakal ratu sehari dan melihatkan perkembangan perniagaan yang semakin berdaya saing kini, Rizman Ruzaini muncul dengan segmen perniagaan baharu dalam memastikan jenama ini mampu dimiliki oleh semua golongan melalui rangkaian ‘ready to wear’ (RTW).

Segmen ‘ready to wear’ atau sedia pakai ini dimulakan dengan baju kasual dan kini dilebarkan melalui rekaan baju pengantin. Menerusi RR Bridal RTW 2022/23, sebanyak 14 rekaan diperkenalkan yang termasuklah daripada rekaan klasik dan moden kontemporari.

Berkongsi keistimewaan koleksi kali ini, menurut Ketua Pegawai Eksekutif Rizman Ruzaini, Rizman Nordin, menjadi kebanggaan untuk pihaknya dapat menunaikan impian wanita di luar sana yang selama ini menyimpan impian untuk memilih jenama ini di hari penting mereka.

“Sejak bertapak 17 tahun lalu, pakaian pengantin sememangnya menjadi antara rekaan yang sinonim dengan jenama kami. Malah kebanyakan pelanggan awal kami juga terdiri daripada kalangan bakal pengantin. Walaupun tidak dihasilkan dalam kuantiti yang banyak tetapi pakaian pengantin rekaan Rizman Ruzaini seringkali menjadi pilihan mempelai terutamanya golongan selebriti.

“Tidak dinafikan, apabila melihat golongan selebriti dan orang ternama memilih jenama kami di hari perkahwinan mereka, ada antara orang ramai teringin untuk menyarungkan Rizman Ruzaini. Mereka terinspirasi. Namun, soal harga selalunya menjadi halangan dan kebanyakan mereka akan terus berkata ‘kami tak mampu’. Maka, kerana itulah munculnya RR Bridal RTW 2022/23 sebagai tanda kasih-sayang kami kepada mereka untuk tampil paling menawan pada harga mampu milik di hari bahagia nanti,” katanya.

Walaupun dijual pada harga mampu milik, namun kualiti koleksi ini dikekalkan pada tahap premium. Tambahnya lagi, bagi mereka yang membeli RTW tidak dapat ‘fitting’ ke butik manakala mereka yang ingin layanan yang istimewa dan perincian yang lebih perlu datang ke butik dengan khimat rundingan pereka.

Antara material yang digunakan dalam rekaan ini ialah songket, heavy ghughori, sifon, taffeta, pleated net dan renda. Warna-warna yang dipilih pula hanyalah daripada rona putih, silver dan keunguan untuk mengekalkan ciri-ciri pengantin malar segar, suci dan manis. Kali ini rekaan RR Bridal RTW 2022/23 memudahkan cara, iaitu mempelai tidak sukar untuk bergerak dengan potongan longgar di badan mahupun di tangan. Mudah untuk berdoa!

“Berbeza dengan Rizman Ruzaini, segmen atau jenama RR ini kami peruntukkan untuk pengeluaran yang lebih besar. Harga helaian RR Bridal RTW 2022/23 bermula daripada harga RM699 hingga RM1499. Walaupun berstatus RTW, untuk koleksi ini, pakaian hanya akan disediakan selepas mendapat pengesahan pesanan.

“Tetapi jangan risau, pesanan hanya akan mengambil masa dua minggu sahaja untuk disiapkan dan sampai kepada pelanggan. Tempahan boleh dibuat melalui laman sesawang kami, rizmanruzaini.com,” katanya lagi.

Koleksi ini turut mengenengahkan Raysha Rizrose sebagai ‘muse’ mereka. Ternyata pemilihan ini bukan sesuatu yang mengejutkan, memandangkan jenama ini pernah bekerjasama dengan beberapa selebriti tempatan lainnya seperti Amyra Rosli, Zahirah Macwilson, Nelydia Senrose dan ramai lagi.

Pada majlis pratonton koleksi RR Bridal RTW 2022/23 yang turut dihadiri barisan selebriti wanita popular negara, Rizman berucap, “Saya sangat terharu dengan sokongan rakan selebriti yang selama ini menjadi nadi kepada perniagaan kami. Jadi kali ini, sama seperti tahun sebelumnya, ingin saya memperkenalkan Raysha Rizrose sebagai ‘muse’ RR Bridal RTW 2022/23.”

“Menariknya, semua selebriti wanita yang hadir pada majlis hari ini masih berstatus ‘single’. Siapa tahu melalui pratonton hari ini mereka mendapat idea untuk rekaan pakaian pengantin mereka kelak? Selain itu, antara tetamu istimewa yang hadir pada hari ini juga adalah pelanggan kami yang bertuah sebagai antara yang pertama menyaksikan koleksi ini,” katanya.

Sementara itu, berita baik buat bakal pengantin di luar sana, koleksi RR Bridal RTW 2022/23 ini turut menawarkan diskaun 25 peratus untuk setiap tempahan awal. Tempahan boleh dibuat secara atas talian atau pada majlis hari ini.


WOW! Cantiknya Penampilan AMYRA ROSLI Di Majlis Aqiqah Anak Sulung, Macam RATU SEHARI

Sebelum ini ramai netizen yang tidak sabar untuk melihat wajah sebenar anak kepada pasangan Amyra Rosli dan Amar Baharin yang selamat dilahirkan pada Oktober lalu. Walaupun si kecil sudah mempunyai laman instagram sendiri, tetapi hanya bahagian tertentu sahaja yang dipaparkan di situ. Bukan niat sebenar mereka untuk menyorokkan wajah anak sulung, tetapi menurut mereka masanya belum sesuai untuk memperkenalkan si kecil ini.

Dan minggu lepas keduanya telah memahkotakan janji dengan memperkenalkan anak mereka, Aqeef Anaqi sempena majlis Aqiqah yang diadakan di Rosa Event Space. Majlis ini cukup meriah apabila turut dihadiri sanak saudara terdekat kedua buah keluarga. Kemeriahan sepanjang majlis ini dapat dilihat pada foto-foto yang dimuat turun di laman instagram kedua-dua pasangan ini.

Majlis yang bertemakan ‘prince’ dengan gabungan putih biru itu seperti majlis akad nikah dengan kedua-dua ibu bapa putera yang diraikan turut berpakaian baju Melayu rona sedondon.

Sejak melahirkan anak sulungnya, penampilan Amyra Rosli semakin cantik dan jelita. Malah senyuman manis sentiasa terukir di bibirnya. Malam itu, Amyra begitu menawan berpakaian kurung moden warna putih disertakan sekali dengan layah bak ratu sehari. Begitu juga dengan solekan ‘sweet glow dan clean makeup’ menyerlahkan dan menaikkan lagi seri wajah Amyra malam itu. Netizen juga turut memuji kecantikan pelakon ini.

Amar juga tampak cukup segak tampil berbaju Melayu cekak musang. Lagak keduanya sepanjang majlis itu bagaikan raja sehari sempena perkahwinan mereka setahun yang lalu. Masih terbayang kemeriahan majlis perkahwinan pasangan ini yang turut mendapat jolokan ‘wedding of the year’ tahun lalu.

Bukan ibu bapanya sahaja yang tampil menawan, malah anak mereka yang baru berusia dua bulan juga turut bergaya sedondon dengan baju dengan warna yang sama. Betapa Amyra dan Amar begitu mengasihi si kecil yang menjadi lambing cinta mereka.  Keduanya dilihat seperti tak berenggang dengan si kecil mereka sepanjang majlis berlangsung.

Persiapan rapi yang diadakan memperlihatkan ruang dekorasi cukup menarik. Dengan singgahsana yang dihias indah memperlihatkan gaya seperti raja sehari. Memang tak puas mata memandang melihat betapa segak dan jelitanya pasangan yang cukup romantik ini.

Jom kita lihat beberapa gambar menarik sepanjang majlis berkenaan.


10 Tahun Tak Muncul Di KACA TV, Penampilan WAHEEDA Wassini Tetap STAILO Walaupun BERNIQAB

Sejak penyanyi dan pelakon mengambil keputusan berkahwin, dia terus meninggalkan kerjaya nyanyian yang melonjakkan namanya di persada seni tanah air. Keputusannya untuk berkahwin dan kemudiannya berhijrah ke arah kehidupan lebih baik menyebabkan dirinya terus hilang tanpa khabar berita. Namun kemunculan Waheeda di konsert pertama Gema Gegar Vaganza musim kedua Sabtu lalu mengejutkan ramai pihak.

Waheeda yang popular dengan lagu Wassini itu nyata pengubat kerinduan peminat dengan kemunculannya yang cukup stailo dan tetap menarik walaupun kekal berniqab. Memilih busana dress dengan niqab warna merah jambu serta diserikan dengan beg tangan kecil menampakkan dirinya tetap menjaga penampilan biarpun sudah berhijrah 360 darjah.

Kehadirannya juga turut disedari oleh peminatnya yang mula membayangkan dirinya untuk menyertai GGV selepas ini. Malah peminatnya juga tidak sabar untuk mendengar suara lunak Waheeda yang sedikit unik.

Waheeda atau nama sebenarnya Norwahidah Abdul Wahad 39 tahun merupakan penyanyi yang pernah popular dengan lagu Wassini. Malah lagu ini juga pernah dinobatkan sebagai juara kategori Irama Malaysia bagi Anugerah Juara Lagu 2003.

Malah Waheeda juga sebenarnya cukup aktif berlakon antaranya  Jutawan Fakir, Tujuh Perhentian, Anak Mami Kembali dan Nana Tanjung.

Menurut salah seorang rakan artis yang turut terkejut dengan kehadiran Waheeda adalah Catriona Ross. Pelakon ini sebenarnya sudah 10 tahun terputus komunikasi sejak pelakon itu menghilangkan diri dalam dunia seni tanah air.

Menurut Catriona dia yang dududk di kerusi disediakan tiba-tiba mendengar suara yang sangat dikenalinya suatu ketika dulu. Dia terus melihat dan memang tahu itu adalah Waheeda Wassini. Ternyata keduanya kemudian mengambil kesempatan untuk bergambar bersama.

Begitu juga dengan peminat Waheeda yang turut rindu dengan suara serta penampilan terkini penyanyi ini.

Waheeda juga turut aktif di laman sosial dengan menggunakan akaun @gothicniqabiah yang mempunyai follower hampir 3K. Jika di lihat di laman IGnya, penyanyi ini banyak menyampaikan dakwahnya di media sosial dengan berkongsi status berupa peringatan atau pesanan kepada followernya.


Tengah-tengah Solat Tiba-tiba Terlupa Jumlah Rakaat, Apa Yang Perlu Kita Buat?

Solat membimbing kita bagaimana menguruskan perjalanan waktu dengan sebaiknya.
Rasulullah SAW mengingatkan kita, “Solat pada awal waktu akan memperoleh keredaan Allah dan di akhirnya mendapat keampunan-Nya.” (Hadis riwayat Imam At-Tirmizi)

Malah, Rasulullah SAW pernah ditanya sahabatnya berkenaan masa mendirikan solat. Lantas Rasulullah SAW bersabda yang bermaksud: “Solat pada awal waktunya.” (Hadis riwayat Imam At-Tirmizi dan Abu Daud)

Ketahuilah bahawa ibadat solat mengajar kita supaya bijak menguruskan masa. Sebarang kecuaian akan memberikan kesan buruk kepada catatan amal kita. Selain itu, mendirikan solat juga memberi makna kita berusaha untuk menjadi mukmin yang berpegang kepada amanah dan menepati janji kepada Allah SWT.

TERLUPA BILANGAN RAKAAT TIME TENGAH SOLAT?

Mesti anda pernah alami terlupa rakaat ketika solat bukan? Persoalannya apakah yang perlu dilakukan jika anda berhadapan dengan situasi ini? Berikut dikongsikan perkara yang perlu dilakukan apabila berhadapan dengan situasi terlupa rakaat dalam solat.

1)Sekiranya anda terlupa bilangan rakaat, sudah 2 rakaat ke 3 rakaat. Sudah 3 rakaat ke 4 rakaat, maka, ambillah bilangan yang paling sedikit lalu tambahlah satu rakaat.
Contohnya, tidak ingat sudah rakaat 3 ke 4, maka ambil 3. Sudah rakaat 2 ke 3, maka ambil 2.

2)Kemudian, di akhir rakaat, buatlah sujud sahwi sebelum bagi salam. Kalau anda tidak faham dari video ini bagaimana hendak sujud sahwi, search sahaja di youtube. Sudah ramai orang buat tutorial.

3)Jika anda sudah habis solat, anda baru perasan yang rakaat tidak cukup, maka bangun dan tambahlah rakaat, dan sebelum salam, buat sujud sahwi juga.

HIJABISTA: Solat adalah amal ibadah yang menduduki tempat tertinggi. Seandainya seseorang Muslim itu taat mendirikan solat fardu sebanyak lima kali dalam sehari bermakna dia seolah-olah menegakkan agamanya.


Amalkan Masker Strawberi Ini Untuk Hilangkan Parut Jerawat. Bau Pun Dah Sedap!

Buah strawberi memang sinonim dikaitkan dengan wanita. Bukan hanya warnanya yang cantik, ia juga mempunyai rasa yang begitu sedap apatah lagi jika dicelup dengan coklat. Yummy!

Namun, tahukah anda sebenarnya buah strawberi juga sangat bagus untuk merawat bekas dan parut jerawat? Nak tahu bagaimana? Jom ikuti caranya!

Bahan-bahan:

Cara-caranya:

Senangnya nak buat ni! Tapi kena tahan dirilah takut termakan pulak masker ni sebab baunya pun menyelerakan. Jika kerap diamalkan anda pasti dapat lihat hasilnya dalam beberapa minggu. Cubalah sis!


‘Mood” Tak Menentu Di Waktu Pagi, Amalkan 5 Langkah Bijak Ini Untuk Ceria Dan Positif!

Alahai..malasnya nak bangun pagi!

Bukan semua orang ialah ‘morning person’. Ada di antara kita yang amat susah untuk pagi dan memulakan aktiviti-aktiviti harian, terutamanya perihal kerja. Tambahan pula, hari ini ramai yang masih melakukan kerja di rumah disebabkan pandemik Covid-19 yang melanda negara kita. Ada yang menjadikan ‘mood’ terus hilang dan tidak bersemangat untuk melakukan kerja di pagi hari. Akhirnya, kerja dan tugasan penting tergendala dan kualiti kerja anda tidak akan bagus.

Ubah rutin pagi anda dengan sesuatu yang menarik! Tak susah untuk menjadikan pagi anda lebih menarik dan bersemangat! Ikuti 5 langkah terbaik ini, untuk mendapatkan ‘mood’ pagi yang positif, bersemangat dan ceria!

Senaman ringan seperti yoga ataupun beberapa regangan mudah membantu untuk pengaliran darah dalam badan lebih lancar. Luangkan masa dalam 10-15 minit untuk melakukan senaman ini dan pastinya minda anda akan lebih segar!

2. Membuat jadual tugasan sepanjang hari

Langkah ini sesuai untuk anda yang sering terlupa untuk melakukan sesuatu. Rasa serabut di minda kadang-kala akan menganggu fokus dan akhirnya terlupa untuk membuat tugasan. Ambil masa untuk fikir sejenak perkara penting yang harus dilakukan pada hari itu, dan tulis di atas sebuah kertas. Jika anda memiliki Ipad, lakukan sebagai ‘Reminder’ untuk tidak terlupa. Cara ini memudahkan anda dan tidak menjadikan anda buntu! Kualiti kerja juga akan lebih baik dan tersusun! Percayalah, jika anda melakukan cara ini, pastinya anda mempunyai waktu untuk berehat kerana, masa kerja anda sudah disusun rapi!

3. Mendengar muzik atau lagu kegemaran anda!

Tak semua orang mudah untuk mendapat ‘mood’ pagi yang ceria! Usah risau, pastikan anda memasang muzik atau lagu kesukaan anda sambil bersiap di pagi hari. Jangan malu untuk menari, berdansa ataupun menyanyi mengikut rentak lagu! Cara ini boleh mengalirkan semangat yang ceria dan akhirnya ‘mood’ pagi anda akan sentiasa stabil dan tidak kusut! Tetapi, janganlah kuatkan volum sehingga dimarahi oleh jiran sebelah ya!

4. Menikmati sarapan dengan menu kesukaan

Langkah ini ramai yang ‘skip’! Tahukah anda, jika tidak bersarapan pagi, ia juga boleh menjejaskan ‘mood’ anda kerana kekurangan sumber protein yang diperlukan oleh tubuh badan untuk memulakan aktiviti harian. Jadi, apa kata mulai hari ini, reka menu sarapan pagi yang anda minati. Tidak kisahlah semudah manapun, asalkan anda tersenyum menikmati menu pagi anda.

5. Hirup udara pagi di luar

Melihat pokok atau daun yang hijau sambil menghirup udara segar di waktu pagu boleh memberi ketenangan dan kedamaian pada hati kita. Lihat pemandangan pada waktu pagi, lebih indah dan sangat sejuk! Jadi, jika anda rasa berat untuk melakukan kerja di waktu pagi, lihat saja pemandangan di luar!


Guna ‘Finger Cross’ Untuk Mengharapkan Nasib Yang Baik, Perlu Tahu Hukumnya

Isyarat tangan finger cross sudah lama kita gunakan sebagai tanda berjanji atau untuk menjamin sesuatu perkara yang baik. Namun, ada yang mempertikaikan ia menyerupai salib dan boleh terpesong akidah!

Hal ini telah menjadi perbualan hangat di sosial media apabila ada yang mulai menyoal hand gesture ini sangat sangsi apabila di lihat. Tambahan lagi, namanya pula finger cross membuatkan lagi orang ramai tertanya-tanya.

Kebanyakan orang yang menggunakan isyarat ini di Malaysia pula hanya sekadar untuk memberitahu perkara baik dan berjanji atas sesuatu benda. Isyarat ini juga sebenarnya berbentuk V yang membawa maksud keamanan (peace).

Sudah tentu terdapat hukum dalam melakukan setiap perkara. Isyarat tangan pula merupakan hukum harus di mana kaedah fiqh yang menyebut:

الأَصْلُ فِي الأَشْيَاءِ الإباحَة حَتَّى يَدُل الدَّلِيل عَلَى التَّحْرِيمِ

Ketika era awal dan pertengahan, agama Kristian sering menggunakan isyarat ini untuk memohon kebaikan. Menurut Larry Ray Palmer, namun tiada bukti kukuh untuk menguatkan fakta ini.

Ada juga teori yang menjelaskan isyarat ini sering digunakan oleh penganut agama Kristian untuk menyembunyikan identiti agama mereka. Ia juga menjadi syarat bagi mereka kenali satu sama lain mengikut isyarat tangan itu.

Jadi jelas disini, kegunaan finger cross ini bukanlah suatu amalan buat penganut agama Kristian malah ia lebih kepada isyarat rahsia.

Jika ia menjadi satu kejanggalan dan agak bercanggah dengan adat kebiasaan buat masyarakat tempatan, seeloknya dihindarkan. Imam al-Ghazali menukilkan melalui karyanya ihya’ ‘Ulum al-Din yag menyebut dalam sebuha hadis:

أَنْ يَتَّقِيَ مَوَاضِعَ التُّهَمِ

Isyarat finger cross ini boleh sahaja dilakukan dan ia adalah suatu pemudah cara dalam komunikasi. Jika membawa maksud untuk mengharapkan tuah yang baik, seeloknya tidak diikuti.


Pernah Digelar Mak Orang, Gadis Ini Dedah Caranya Turunkan Berat Badan 10 KG Dalam Masa Sebulan

Seseorang yang mengalami kenaikan berat badan, pasti tidak terlepas dari menjadi bahan umpatan secara terangan atau dalam diam. Dalam erti kata lain adalah melemparkan body shaming yang boleh membuatkan seseorang itu terasa diri kurang keyakinan dan malu.

Seperti perkongsian gadis ini yang menerima kata-kata body shaming apabila digelar mak orang akibat berat badannya berlebihan walaupun usia masih muda.

Menurutnya sejak dulu dia memang seorang yang gemar lihat makanan. Dan makanan paling digeamari adalah makanan segera dan berlarutan hingga usianya 18 tahun.

Namun dia akhirnya membuat transformasi pada dirinya dan menggunakan cara mudah untuk hilangkan berat badannya sebanyak 10 kg dalam masa sebulan.


‘Pak Imam Kita Juara GV8’ -Kru Produksi Dedah Aktiviti Aliff Aziz Di Luar Pentas

Baru sahaja dinobatkan sebagai juara Gegar Vaganza 8, sebuah video di TikTok melibat Aliff Aziz telah tular apabila ada warganet yang juga seorang kru produksi telah merakam aktivitinya di luar pentas dimana Aliff dan isteri, Bella Astilah serta beberapa kru produksi lain sedang solat berjemaah bersama.

Menariknya, di dalam video itu kelihatan pelantun lagu Sayang Sayang itu sedang menjadi imam bagi solat jemaah tersebut.

Rutin sang JUARA. Congratulations Aliff Aziz & Bella

Menjengah ke ruangan komen, ramai yang warganet yang memberikan kata-kata positif serta memuji tindakannya yang tidak lalai meninggalkan solat walaupun sibuk dengan pertandingan.


Mahu Pakai Kasut But Idaman, Gadis Ini Berjaya Kecilkan Peha & Turun 10kg Dalam Sebulan

Setiap orang ada misi dan motivasinya yang tersendiri untuk kelihatan cantik dan rasa yakin dengan diri sendiri. Walau apapun yang anda sedang usahakan sekarang, jangan pernah berhenti kerana anda sedang hampir dengan garisan penamat!


Bacaan Surah Yang Dibaca Rasulullah Dalam Solat Antaranya Surah Al-Waqiah Dalam Solat Subuh

Senjata orang Islam adalah melalui doa. Oleh itu jangan jemu dan putus untuk berdoa. Umat Islam perlu yakin kepada kekuatan doa.

Sebab itu di dalam solat, kita dituntut untuk meminta supaya dijauhkan daripada fitnah; fitnah Dajjal, fitnah hidup dan fitnah kematian, azab kubur dan azab Neraka, dan kita memohon juga perlindungan dari dosa-dosa dan hutang piutang.

Selain bacaan doa, amalan membaca beberapa Surah dalam setiap solat juga turut membantu kita menjadi insan yang sentiasa bersyukur dengan rahmat Allah. Rasulullah SAW sendiri mengamalkan beberapa bacaan Surah dalam setiap solat yang dikerjakannya.

Berikut perkongsian Dr. Ahmad Sanusi Azmi tentang doa-doa yang sering diamalkan oleh Rasulullah SAW dalam solat.

Bacaan Rasulullah Dalam Solat
Ajarkan kepada diri dan anak-anak tentang surah-surah yang dibaca oleh Rasulullah dalam solat Baginda. Maklumat ini dikumpulkan berdasarkan sebahagian hadis yang diriwayatkan.

Semoga kita membaca surah-surah yang pernah dibaca oleh Rasulullah dalam solat. Pun begitu tiada halangan sekiranya kita ingin membaca surah yang lain.

Semoga Allah membimbing kita. Jom kita jadikan amalan harian.

BACAAN DALAM SOLAT SUBUH

BACAAN DALAM SOLAT ZOHOR & ASAR

BACAAN DALAM SOLAT MAGHRIB

BACAAN DALAM SOLAT ISYAK

HIJABISTA: Semoga dengan perkongsian ini dapat membantu kita menjadi insan yang lebih baik serta hambaNYA yang mendapat rahmat Allah.


Sudah 3 Tahun Bertudung, Ayu OIAM Tak Upah Penata Hijab Sebaliknya Lebih Selesa Pilih Suami Jadi ‘Stylist’

Melihat gaya hijab digayakan pelakon serta pengacara popular, Neelofa begitu terletak kemas dan cantik. Idea yang disumbangkan penata hijabnya menjadikan selebriti ini tampil menarik dengan pelbagai gaya menarik. Lain orang lain cita rasanya. Bagi penyanyi yang pernah bergelar juara dalam pertandingan One In The Million (OIAM), Ayu Damit yang mula berhijab tiga tahun lalu selesa menggayakan hijab hasil kreativiti suaminya sendiri sebagai stylist atau perunding imejnya.

Menurut penyanyi kecil molek ini, dia sebenarnya mula berhijab sejak 2015 lalu dan semua bermula dengan suruhan suaminya sendiri.

“Sebenarnya saya baru tiga empat tahun memakai hijab. Memang sudah lama pasang niat berhijab tetapi masih belum ada seru. Hinggalah satu hari kebetulah suami suruh jadi saya cakap boleh pakai tudung tapi daddy kena beri pada saya.

“Saya kata lebih bermakna rasanya kalau daddy yang belikan hijab dan beri saya pakai. Waktu itu pula saya baru sahaja habis pantang anak ketiga,” ujar Ayu menceritakan pengalamannya berhijab.

Walau bagamanapun, sebelum berhijab memang ada sedikit keraguan dan berfikiran negatif bagaimana penerimaan orang padanya nanti.

“Awalnya memang saya ragu-ragu dan berfikiran negatif takut bila pakai tudung nanti ada lagi ke tawaran. Atau orang kenal saya ke nanti dan macam-macam soalan lain bermain di fikiran.

“Tetapi suami cakap jangan takut sebab kalau ada rezeki adalah. Jadi suami kemudian mula beli hijab dan daripada situ saya mula memakainya hinggalah sekarang.  Alhamdulillah sejak itu saya kekal memakainya hinggalah sekarang,” tambahnya yang cukup beruntung apabila suaminya sendiri yang menjadi penata gaya hijabnya.

“Apa yang lebih bermakna adalah suami saya sendiri yang pakaikan atau style kan untuk saya. Dia rajin lihat cara pemakaian artis lain yang bertudung. Kadang-kadang dia lihat di youtube dan cuba idea kreatif yang difikirkan cantik untuk saya.

“Suami juga selalu ikut saya ke mana sahaja show memandangkan kami tak ada pembantu rumah. Jadi sama-sama uruskan kerjaya seni ini.

“Dia suka lihat gaya hijab seperti Neelofa dan beberapa artis lain dan cuba padankan apa yang bersesuaian dengan imej saya,” jelas Ayu lagi yang mengakui walaupun jarang muncul di kaca tv, namun tawaran menyanyi tidak terhenti malah dia tetap aktif di luar sana.

“Kalau dulu selalu rasa tak keluar tv, show merudum kerana orang tak panggil. Sebenarnya itu semua atas diri sendiri. Kalau kita tak aktif dan keluar depan khalayak orang takkan tahu  saya masih ada di dalam industri ini. Populariti atau keluar atau tidak di kaca tv itu bergantung pada diri kalau di tv tetapi tak ada show tak berbaloi juga kan.

Mengakui suaranya sedikit hilang ‘original’ usai melahirkan anak,  Ayu Damit yang juga dipanggil Ayu One In Milion  tidak menyesal dengan keputusan mendirikan rumah tangga.

“Sya menyanyi kerana minat dan tak penat walaupun terpaksa struggle. Saya pernah ‘stop’ jadi suara asal tu dah ‘hilang’ jadi saya kena selalu berlatih untuk dapat kembali suara asal. Sebab itu saya terima semua tawaran tak kisah berapa yang diberi asalkan saya boleh berlatih menyanyi,” ceritanya yang kini turut sibuk menguruskan keluarga kecilnya.

Menurut Ayu dia juga turut mengakui suaranya hilang disebabkan faktor melahirkan anak sebelum ini.

“Kalau sebut bab kahwin dan dapat anak antara sebab saya hilang suara original, memang kadang rasa rugi tapi bila difikirkan kelebihan lain yang diperoleh saya rasa keputusan saya ambil tepat. Saya boleh pelbagaikan range, mungkin sekarang kekuatan saya di bawah low note. Saya kena berlatih lagi jika mahu dapat kembali original note.

“Soal takut tu tak timbul cuma mungkin tanggapan orang bahawa saya boleh menyanyi note tinggi. Tapi sekarang mereka kena tahu saya juga boleh nyanyi low note.

“Kalau lepas ini diberikan lagi rezeki mengandung anak keempat saya tetap terima cuma buat masa sekarang fokus lebih kepada kerjaya,” ujar Ayu Damit atau nama sebenarnya Norayu Damit  yang ditemui dalam majlis pelancaran program Pencarian Model Realiti Online Miss Pinkylady anjuran Pink Lady dan diterbitkan oleh ICube Studio.


Anak Ziela Jalil Pilih Busana Songket Di Majlis Resepsi & Jadikannya Pengantin Paling Cantik Tahun Ini

Sebelum ini pasangan anak jutawan SM Faliq dan Chryseis Tan memilih mengenakan songkat untuk majlis resepsi mereka. Dan minggu lalu juga menyaksikan pasangan doktor, Dr Puteri Julia Nabilah dan Dr Dziya Faqhran turut menyarung persalinan songket untuk majlis resespsi. Dr Julia merupakan anak sulung kepada pelakon dan penerbit Datuk Ziela Jalil. Majlis yang diadakan di sebuah hotel ini menyaksikan pasangan sama cantik sama padan begitu bergaya dengan busana klasik songket sungguh memikat.

Terserlah kejelitaan dan seri pengantin di wajah Dr Julia, malah netizen turut memuji penampilannya malam itu.

Begitu juga pasangannya, Dr Dzhiya yang lengkap berbaju Melayu dari fabrik sama serta tanjak dan selitan keris di pinggang.

Majlis resepsi kali ini adalah bagi meraikan tetamu kenamaan serta rakan-rakan artis yang turut hadir memeriahkan lagi suasana malam itu.

Sebelum itu, pasangan ini selamat diijab kabulkan dengan berwalikan sendiri adik Dr Puteri Julia, Megat Jufri yang turut menyempurnakan majlis akad nikah berkenaan.

Beautiful wedding

KREDIT FOTO: INSTAGRAM


Hanya Dengan Yoga Sahaja Boleh Buat Kamu Jadi Awet Muda Dan Berseri! Rahsia Amalkan Yoga Di Waktu Malam!

Yoga mempunyai kelebihan tersendiri dalam menjaga kesihatan tubuh badan kita. Ini kerana yoga dengan tersendirinya merupakan satu aktiviti yang menyihatkan tubuh badan secara fizikal dan mental.

Malah, yoga juga mudah diamalkan di rumah pada bila-bila punya waktu terluang. Namun, pengendalian yoga sendiri di rumah agak bahaya jika postur yang ingin dilakukan agak berisiko.

Pada masa kini sudah banyak aktiviti-aktiviti yoga dijalankan di gim juga pusat yoga sendiri. Yoga sebenarnya memberikan banyak kebaikan untuk mengekalkan kecantikan luar dan dalam tubuh badan kita. Yoga juga disarankan untuk dilakukan pada waktu malam sebelum tidur terutamanya kepada kamu yang sukar untuk tidur. Antara kebaikan yoga jika dilakukan pada waktu malam adalah:

1. Mengurangkan insomnia

Aktiviti yoga dapat mengurangkan masalah tidur atau dikenali sebagai insomnia. Ia dapat memberi ketenangan pada minda dan melonggarkan otot-otot serta tulang yang membuatkan tubuh badan lebih relaks dan selesa.

Anda mungkin dapat tidur lebih cepat, tidur lebih lama, dan kembali tidur setelah bangun pada waktu malam. Kajian menunjukkan keberkesanan yoga dan terapi minda-badan dalam merawat insomnia dan mendorong tidur yang lebih baik. Selain yoga, orang yang berlatih meditasi, tai chi, dan qigong mengalami peningkatan pola tidur.

2. Menurunkan berat badan

Tidur yang tidak berkualiti boleh menyebabkan berat badan meningkat. Oleh disebabkan yoga dapat memberikan tidur yang berkualiti, maka ia dapat membantu untuk menurunkan berat badan. Apa yang pasti, amalan yoga ini haruslah dilakukan secara konsisten. Melakukan yoga sebelum tidur dapat membantu anda tidur lebih lena, yang memberi kesan positif terhadap pemeliharaan berat badan dan penurunan berat badan.

3. Meningkatkan kualiti tidur dan kualiti hidup

Kajian yang dijalankan pada tahun 2013 mendapati bahawa berlatih yoga mempunyai kesan positif terhadap kualiti tidur dan kehidupan. Ia secara tidak langsung dapat mengurangkan tekanan di minda dan menenangkan jiwa. Langkah ini dapat mengelakkan daripada sebarang penyakit kronik seperti darah tinggi dan jantung wujud dalam tubuh badan.

4. Memberi kelonggaran pada otot dan tulang

Yoga dapat membantu meletakkan badan anda dalam keadaan tenang, yang dikenali sebagai tindak balas yang relaks. Melakukan pose yoga yang menenangkan dapat membantu anda berehat dan mengurangkan bebanan pada tubuh badan.


Lepas Solat Elok Baca 2 Doa Ini Untuk Naikkan Seri Wajah & Supaya Orang Sayang. Insya-Allah Berkesan!

Tak susah sebenarnya untuk jadi cantik. Bukan sahaja dengan cara mengamalkan petua tradisional, tetapi juga boleh dilakukan setiap kali mengamalkan Doa Nabi Yusuf supaya wajah tampil cantik dan berseri. Doa ini boleh diamalkan sebaiknya selepas setiap kali bersolat.

Inilah Doa Nabi Yusuf
Supaya Wajah Tampil Cantik & Berseri..

Doa kecantikan untuk menaikan seri wajah atau muka daripada surah nabi yusuf. Bagi sesiapa yang mengkehendaki supaya muka atau wajah nya berseri perlulah ia membaca surah Yusuf Ayat 4 (sebaik baiknya selepas solat)

Mari lah kita amalkan ayat pengasih surah Yusuf ayat 4 dan Surah Thahaa ayat 39 seperti di bawah ini.

Bagi sesiapa yang sudah mengamalkan, Alhamdulillah.. teruskan… Ayat ini adalah ayat pengasih bagi mengeratkan lagi hubungan suami isteri dan ianya juga boleh membentuk anak-anak (so that anak hormat kita sebagai ibu bapak mereka), keluarga dan sahabat handai taulan.

“Idz Qaala Yuusufu Li Abiihi Yaa Abati Inni Ra Aitu Ahada’ Asyara Kaukabauw Wasy Syamsa Wai Qamara Ra aituhum Lii Sajidin”

Maksud Surah Yusuf Ayat 4;

(ingatlah peristiwa) ketika Nabi Yusuf berkata kepada bapanya: “Wahai ayahku! Sesungguhnya Aku mimpi melihat sebelas bintang dan matahari serta bulan; Aku melihat mereka tunduk memberi hormat kepadaku“

Setelah membaca surah teruskan dengan membaca keratan ayat dalam surah Thaahaa ayat 39.

“Wa-alqaytu ‘Alayka Mahabbatan Minnii Walitushna’ ‘Alaa ‘Ainii”

Maksudnya surah Thaahaa ayat 39.:

“Dan Aku telah tanamkan dari kemurahanKu perasaan kasih sayang orang terhadapmu; dan supaya Engkau dibela dan dipelihara Dengan pengawasanKu”

Caranya:

Dibaca 3 kali kemudian sapu ke muka wajah.

Amalan ini juga sesuai bagi mereka yang berat jodoh.

Perlu diketahui

Jangan membaca tanpa memisahkan ayat tersebut. Surah Yusuf ayat 4 dibaca sehingga selesai, kemudian berhenti sebentar dan teruskan membaca keratan surah Thaahaa ayat 39. Jangan disambungkan terus dengan bacaan surah Yusuf tadi.

Gunakan doa penyeri pemanis dan pengasih wajah surah nabi yusuf ini dengan niat yang baik terutama untuk isteri yang ingin suaminya menyayanginya lebih lagi.

Setiap kali bertemu atau bersua dengan isteri/suami, bacalah kedua ayat ini. Untuk mendapatkan kesan yang baik, hendaklah diamalkan selalu membaca dihadapannya. Tidak perlu membaca dengan kuat, memadailah dengan hanya membaca di dalam hati. Selain itu agar dikasihi masyarakat, bacalah kedua-dua ayat ini setiap kali lepas solat sebanyak 3 kali..


Ingatkan Dawai Besi, Rupanya Rambut Rosak! Atasi Masalah Rambut Dengan 5 Tip Lengkap Ini!

Rambut ibarat mahkota wanita. Jika anda tidak menjaganya maka, hilanglah seri penampilan anda. Walaupun anda berhijab, ia bukanlah alasan untuk anda tidak menjaga dengan rapi kesihatan rambut. Walhal, apabila berhijab, lebih banyak perkara penting yang harus anda tekankan untuk memastikan masalah-masalah seperti rambut berbau, berminyak dan kering dapat dielakkan.

Kali ini, sempena meraikan mahkota setiap wanita, team Hijabista kongsikan kepada 5 tip utama dalam menjaga kecantikan serta kesihatan rambut anda. Ingat, walaupun berhijab, rambut masih keutamaan anda ya wahai kaum hawa!

Tip atasi rambut rosak

Selalunya, rambut rosak terjadi akibat penggunaan produk syampu yang banyak mengandungi bahan kimia, rambut berwarna dan juga anda yang gemar menggunakan alatan elektronik yang memberi suhu panas pada rambut, contohnya alat pengering dan pelurus rambut. Oleh kerana itu, anda dinasihatkan supaya mengurangkan penggunaannya.

Jika tidak boleh dielakkan, gunakan serum atau krim pelindung rambut untuk melindunginya dari kepanasan. Lebih selamat menggunakan alat pengeriting dan pelurus rambut yang diperbuat daripada seramik kerana ia dapat melindungi rambut daripada mengalami kerosakan yang teruk.

Tip atasi rambut berminyak

Masalah rambut berminyak boleh dikatakan masalah yang dialami oleh sebilangan kaum Hawa di Malaysia. Faktor cuaca panas juga menyebabkan rambut berminyak, lbih-lebih lagi jika memakai hijab. Antara sebab lain rambut berminyak adalah kurangnya mencuci rambut.

Hindari masalah ini dengan mencuci rambut sekurang-kurangnya dua kali sehari dengan menggunakan syampu yang sesuai dengan masalah rambut anda. Gunakan perapi rambut yang mengandungi perapi dan elakkan dari terkena kulit kepala. Selain itu juga, penggunaan hair mask dapat melindungi dan memperbaiki rambut rosak.

Tip atasi rambut berkelemumur

Kelemumur mengurangkan keyakinan diri! Lebih-lebih lagi apabila kita lihat banyak habuk-habuk putih yang jatuh pada bahu. Oleh itu, anda disarankan untuk menggunakan syampu anti-fungus yang dapat mengatasi masalah kelemumur yang serius.

Selain daripada itu juga lumurkan perahan air limau nipis selepas anda mencuci rambut dan biarkan ia selama 15 minit dan selepas itu bilas dengan air yang bersih. Dengan cara ini, kelemumur dapat diatasi disamping rambut menjadi lebih lembut dan bersinar.

Tip hindari rambut gugur

Ini seringkali terjadi kepada wanita yang memiliki rambut yang panjang. Kalai di dalam bilik air, pastinya rambjt gugur ini menyebabkan saluran lubang air tersumbat dek kerana banyak rambut gugur yang terkumpul di situ!

Usah risau! Atasinya dengan memasukkan tiga sudu besar serbuk teh ke dalam secawan air yang mendidih. Tapis serbuk teh tersebut dan ambil airnya. Air teh yang telah ditapis dibancuh bersama sedikit serbuk inai dan sebiji putih telur. Kacau sehingga sebati. Seterusnya, sapukan pada kulit kepala dan biarkan ia selama tiga jam. Amalkan petua ini dua minggu sekali dan gunakan syampu kawalan rambut gugur dua kali sehari.

Tip atasi rambut berbau

Khas bagi anda yang memakai hijab, elakkan masalah rambut berbau dengan sentiasa mencuci rambut anda. Bukan itu sahaja, malah anda juga boleh semburkan ‘face mist’ sebagai gantian kepada wangian rambut anda untuk memastikan rambut sentiasa segar dan wangi.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Jangan Di Potong! Ini Cara-cara Untuk Menjaga ‘Kulit’ Sekitar Kuku Dengan Betul

Penjagaan serta rawatan kuku menjadi keutamaan buat ramai orang. Bahkan ada yang sanggup menghabiskan beratus-ratus hanya untuk mendapatkan kuku yang sihat dan cantik semata-mata untuk memuaskan hati melihat tanganyang sempurna.

Walaupun begitu, penjagaan kuku bukan sahaja tertumpu kepada warna atau berkilatnya kuku tersebut, malah, panjang kuku juga di ambil kira. Setiap minggu kita pasti akan potong kuku untuk memastikan ia pendek. Sambil asyik memotong kuku, anda pasti perasan terdapat serpihan ‘kulit’ di sekitar kuku ‘terkeluar’, sudah pasti anda potong bukan?

Sumber gambar dari Canva.

Sudah pasti anda akan rasa menjengkelkan apabila melihat ‘kulit’ yang terkeluar di sekitar tepi kuku. Bila di tarik dan cabut sakit pulak. Jadi persoalannya di sini adalah bolehkah ia di potong dan apakah pula cara untuk menjaga ‘kulit’ di sekitar itu tanpa jadi luka dan berdarah?

‘Kulit’ di sekitar tepi kuku itu di panggil sebagai Cuticle ataupun Kutikula. Lapisan kulit ini ada pada pangkal hujung kuku dan ia biasanya akan di potong jika anda pergi membuat sesi manicure dan pedicure. Namun, memotong kutikula ini hanya mendedahkan anda pada jangkitan kuman dan kulat. Salah satu penyakit yang boleh di jangkiti adalah paronychia (kuku menjadi sakit dan bengkak).

Paronychia ini di serang oleh bakteria Staphylococcus aureus dan jika ia kronik boleh di sebabkan oleh jangkitan kulit. Terdapat beberapa gejala utama paronychia, iaitu:-

Kutikula berfungsi untuk melindungi kuku yang akan tumbuh dari jangkitan kuman. Walaupun begitu, kutikula merupakan lapisan kulit yang agak halus, jadi ia mudah terdedah kepada kerosakan dan jangkitan kuman. Bagi mengekalkan kutikula yang sihat, sememangnya anda di nasihati untuk tidak memotong atau mengoyakkan kutikula secara sengaja ataupun tidak.

Sumber gambar dari Canva.

Jadi bila anda ke salon untuk membuat rawatan manicure atau pedicure, anda boleh sahaja memberitahu mereka untuk tidak memotong kutikula dan hanya menyuruh mereka untuk melembutkan lapisan itu sahaja. Namun, jika anda ingin juga untuk memotong kutikula, ada beberapa tip yang boleh di lakukan agar kuku tidak rosak dan terhindar dari jangkitan, iaitu:-

Pastikan salun yang anda pergi mempunyai lesen yang sah supaya anda tidak tertipu. Jika barangkali anda terkena jangkitan paronychia, ia akan mengambil masa selama beberapa minggu sehingga bulan untuk sembuh. Amalkan untuk merendam kuku ke dalam air suam satu kali sehari. Jika keadaan jadi semakin buruk, anda boleh dapatkan rawatan pada doktor dan anda akan di beri antibiotik atau ubat antikulat atas saranan doktor.


Sentiasa Ramping & Menawan! Ini Rahsia Diet Selebriti KPOP, Pasti Buat Anda Teruja.

Selebriti KPOP memang terkenal dengan memiliki susuk tubuh yang ramping, cantik dan menawan. Tentu anda sering terfikir bagaimana mereka berjaya menjaga tubuh mereka dengan begitu baik sekali.

Hijabista sendiri kagum dengan bentuk tubuh ideal mereka yang sama persis seorang model. Jadi, kami kongsikan 5 tip diet ala selebriti Korea yang mungkin boleh anda jadikan panduan di masa hadapan.

Geng SNSD memiliki pola pemakanan yang agak rumit untuk diet mereka. Girlband ini mengambil beberapa makanan yang terdiri daripada nasi, dada ayam panggang, brokoli rebus dan sayuran sebagai sarapan pagi.

Tengahari pula mereka akan ambil nutrisi daripada nasi, dada ayam panggang, kubis, salad paprika dan kacang almond. Manakala untuk makan malam, gadis-gadis ini hanya makan ubi, telur, kubis dan salad paprika.

Untuk mengekalkan bentuk tubuh mereka, mereka mengehadkan jumlah kalori sebanyak 1500 kalori sahaja setiap hari.

Nicole berjaya menurunkan berat badannya lebih daripada 3kg ketika mengamalkan diet Denmark. Diet ini terkenal sebagai diet yang dilakukan di Royal Danish Hospital yang sangat ketat dengan protein yang tinggi dan rendah kalori selama 13 hari.

Diet jenis ini memberi tumpuan pada protein haiwan. Jadi, fokus utama adalah pada pengambilan daging yang bermutu tinggi dan bebas lemak.

Girlband SECRET sukakan diet berprotein tinggi dan rendah karbohidrat. Mereka hanya akan makan ikan, tauhu dan susu sahaja.

Nasi pula digantikan dengan ubi sebagai makanan utama. Selain itu, mereka turut menambah sayur-sayuran sebagai serat untuk khasiat tubuh badan.

Park Bom sememangnya memiliki tubuh paling ideal. Untuk memiliki tubuh sepertinya, anda perlu melakukan diet sayuran yang ketat. Park Bom sering mengambil salad kerana kandungan seratnya yang tinggi mampu membuatkan anda rasa kenyang dengan lebih lama. Ketika lapar pada pada waktu malam, Park Bom akan menghindari makanan berlemak dan hanya makan jagung bakar atau rebus sahaja.

Seo In Young mengamalkan diet pisang untuk memastikan tubuhnya sentiasa langsing. Diet pisang popular dengan sebutan ‘diet glamor’ kerana boleh membuatkan wajah kelihatan lebih kecil, membakar lemak pada pinggang dan perut.

Menurutnya, sebulan sebelum albumnya keluar, dia berjaya menghilangkan 6kg dalam masa 4 minggu dengan pola diet pisang ini.


Kulit Kepala Punyai Masalah Psoriasis, Gunakan Minyak Kemiri Untuk Merawat Dan Melebatkan Rambut

Setiap hari kita pasti mengalami masalah keguguran rambut yang sangat merisaukan. Rambut pula mahkota buat kita, jika hari-hari dah dapat segumpal rambut, mahu juga dalam sebulan kita boleh botak!

Kira-kira 100 helai rambut akan gugur setiap hari kerana ia akan di ganti dengan pertumbuhan rambut yang baru. Jadi anda tidak perlu risau jika selalu gugur, tetapi apa cara untuk melebatkan rambut?

Kita pasti akan membeli beberapa produk rambut seperti tonik rambut, suplemen, serum, atau apa-apa sahaja yang berkaitan dengan niat untuk melebatkan rambut. Walaupun banyak produk anda sudah cuba, rambut masih dalam keadaan yang sama.

Minyak kemiri atau hazelnut ini sudah lama di gunakan bagi tujuan melebatkan rambut. Melalui Jurnal Farmasi dan Ilmu Kefarmasian Indonesia (2019), mereka mendapati keberkesanan minyak kemiri ini dapat mempercepatkan proses pertumbuhan dan menebalkan rambut oleh kerana mengandungi asid oleik. Asid oleik merupakan asid lemak yang bersifat antioksidan.

Selain itu, minyak kemiri ini juga mengandungi bahan bersifat antioksidan seperti flavonoid dan fenol. Pentingnya bahan bersifat antioksidan ini adalah kerana dapat merangsang dan mempercepatkan proses pertumbuhan rambut.

Bukan sekadar mengandungi bahan bersifat antioksidan, minyak kemiri juga mengandungi asi linoleik yang dapat meningkatkan pembentukan keratin atau protein yang membentuk rambut. Dengan adanya kandungan ini ia dapat memproseskan pertumbuhan rambut yang cantik, sihat dan lebih tebal.

Di sebabkan minyak kemiri ini mempunyai kandungan bahan yang bersifat antioksidan dapat melindungi rambut daripada terdedah kepada radikal bebas. Rambut akan mudah rosak akibat terdedah kepada pencemaran jika tidak di lindungi lalu rambut akan mudah gugur dan rapuh.

Ada sesetengah orang yang mengalami masalah rambut kering, jadi anda boleh gunakan minyak kemiri untuk membantu memberikan kelembapan kepada rambut anda yang kusut dan kering. Kandungan asid linoleik dan asid oleik ini akan memberikan lapisan minyak pada setiap helaian rambut untuk menjadikannya kelihatan berseri.

Psoriasis merupakan satu masalah kepada kulit kepala–ia membuatkan kulit kepala menjadi gatal, kering, dan juga mengelupas. Ia sukar untuk di bezakan dengan kelemumur biasa kerana kedua-duanya berjangkit dengan kulat. Oleskan minyak kemiri kepada kulit kepala dan ia dapat membantuk untuk meredakan kerengsaan pada kulit kepala.


Lari Dari Kebiasaan, Kombinasi Warna Pilihan Amelia Henderson Untuk Koleksi Raya Ini Unik Dan Selesa.

Musim Raya ini, BONIA mengambil inspirasi dari masa lalu dan meneroka kegembiraan nostalgia retro. Jenama gaya hidup mewah itu telah menyusun kempen Raya khas yang menampilkan pelakon Malaysia, Amelia Henderson yang merangkum perjalanan indah masa lalu dan meraikan evolusinya ke zaman moden.

Menampilkan warna-warna perayaan yang berani iaitu biru diraja dan oren hangus, Koleksi BONIA x AMELIA menampilkan beg, kasut dan helaian sedia untuk dipakai yang boleh membawa anda dari lawatan waktu siang kasual ke acara perayaan moden semasa dan selepas musim Raya.

Koleksi ini menawarkan pelbagai sandang dan anduh, baju sejuk, gaun panjang, kasut kanvas dan kasut tumit dalam 3 warna yang diilhamkan oleh Amelia.

“Bekerja dengan BONIA untuk koleksi Raya telah menjadi impian menjadi kenyataan,” kata Amelia Henderson. “Saya sentiasa menjadi peminat jenama dan bekerjasama dalam koleksi yang bergema dengan saya adalah sangat istimewa. Saya harap peminat akan menyukai karya yang pelbagai ini sama seperti saya!”

Video kempen koleksi itu menggambarkan Amelia Henderson dalam realiti alternatif yang menjalani perjalanannya menuju kemasyhuran daripada permulaan yang sederhana kepada bintang yang cerah. Koleksi #BONIAxAMELIA boleh didapati di butik BONIA dan dalam talian mulai 26 Mac 2023.

Gabungan pakaian oren dan biru adalah salah satu warna pakaian terbaik untuk digabungkan untuk kelihatan bergaya. Kombinasi warna sangat penting dalam fesyen kerana ia menentukan kecantikan dan pakaian yang diberikan. Antara warna yang perlu digabungkan dengan warna oren ialah warna biru. Di sini dalam koleksi ini, kami akan membincangkan panduan lengkap tentang cara memakai pakaian oren dan biru untuk wanita.

Warna adalah dalam perkadaran yang sama

Untuk kombinasi pakaian biru dan oren yang betul, warna boleh dalam perkadaran yang sama untuk memberikan hasil yang baik. Ini dicapai apabila memakai bahagian atas dan skirt atau apabila memakai bahagian atas dan seluar. Bahagian atas terdiri daripada satu warna manakala satu lagi warna dipakai untuk bahagian bawah

Satu warna mendominasi pakaian

Petua lain untuk memakai pakaian oren dan biru adalah untuk menjadikan satu warna mendominasi pakaian. Petua ini melibatkan pemakaian gaun biru dan padankan dengan aksesori oren atau sebaliknya.

Gayakan ia bergaya

Apabila memakai warna oren dan biru dalam pakaian am, pastikan ia berkelas dan tidak mencolok.

Kesimpulannya, perkara yang menentukan betapa cantiknya sesuatu pakaian ialah warna yang dipadankan dengannya. Kadang-kadang ia bukan tentang memakai pakaian mahal tetapi memastikan warna pakaian anda sepadan dengan baik.


Senarai Serum Ini Mampu Mencerahkan Wajah, Semak Cara Pilih Dan Penggunaan Yang Betul

Sejak kehidupan seharian berubah dengan arus tekanan yang berterusan yang pasang surut, anda mungkin menyedari walaupun berusaha makan makanan sihat, kerap menghidrat, melembapkan secara berkala, namun kulit anda terus kelihatan tidak bermaya.

“Kulit kusam biasanya disebabkan oleh lapisan kulit mati yang berlebihan menempel pada permukaan kulit, ini berlaku kerana kulit menjadi lebih tidak efisien untuk membuang sel-sel kulit mati seiring bertambahnya usia. Penyebab lain kulit kusam termasuk kekeringan dan bintik-bintik coklat akibat kerosakan sinar matahari.

Bersama dengan pengelupasan dan pelembapan secara berkala, menambahkan serum pencerah pada rutin penjagaan kulit anda dapat memberi warna tambahan pada bahagian badan anda. Tujuannya dengan serum pencerah bukan untuk meringankan warna kulit secara keseluruhan, melainkan, mewujudkan warna kulit yang sekata dengan mengurangkan kawasan yang terlalu aktif.

Kawasan yang terlalu aktif biasanya menyerang kerana keradangan, hormon, pendedahan cahaya matahari yang berlebihan dan penuaan, tetapi faktor gaya hidup juga boleh memberi. Jadi pastikan untuk mengambil perhatikan perubahan gaya hidup yang boleh anda lakukan seiring dengan menggunakan serum pencerah untuk hasil yang maksimum.

Walaupun terdapat bungkusan, scan bahan-bahannya dan cari “niacinamide” – bukan asid nikotinat yang boleh menyebabkan kemerahan dan kemerahan pada kulit.

Cari bahan aktif yang terkenal dengan kebolehan pencerahannya, termasuk vitamin C melindungi dari kerosakan sinar UV dan menyekat langkah-langkah penting untuk membuat bintik-bintik coklat pada kulit), asid alfa hidroksi membantu melarutkan sel-sel kulit mati dan mendedahkan kulit baru yang lebih cerah dan asid hyaluronik (memberikan kulit anda cahaya yang lembap).

Bahan utama yang perlu diberi perhatian adalah hidrokuinon, topikal kuat yang menjalankan tugas dengan mengurangkan sintesis melanin. Tetapi salah satu kesan sampingannya adalah kegelapan kulit secara kekal, terutama pada produk bebas yang tidak diatur. Ini harus digunakan dengan hati-hati.

Bintang Bahan pencerah lain, Retinol, atau retinoid yang dapat mencerahkan kulit dengan mengurangi sintesis melanin, pigmen yang membentuk bintik-bintik gelap.

Produk yang berkesan semestinya mempunyai 2 hingga 10% niacinamide, kata ahli dermatologi.

Seperti serum lain, pastikan anda melapisinya setelah membersihkan kulit anda dari solekan, kotoran dan minyak yang mudah melembap menembusi kulit dengan lebih mudah. Serum juga harus digunakan sebelum SPF pada waktu pagi, untuk memastikan pelindung matahari dapat menjalankan tugasnya dengan berkesan.

Serum pencerah mempunyai keupayaan untuk menjengkelkan, oleh itu pakar mengesyorkan untuk memulakan perlahan-lahan. Gunakan serum yang anda pilih beberapa kali seminggu, kemudian lakukan sehingga penggunaan harian. Ia harus dilakukan selepas pembersihan dan pengencangan dan sebelum melembapkan, kerana anda memerlukan penyerapan maksimum bahan aktif.

Untuk memaksimumkan keberkesanan, lebih baik menggunakan serum pencerah anda pada waktu malam, kerana kulit memulakan tugas pemulihan semasa anda tidur. Serum akan memberi kulit anda nutrien yang diperlukannya untuk menahan kerosakan radikal bebas yang ditanggungnya pada siang hari.

Antara pembelian berpatutan terbaik, 10% niacinamide plus zink untuk membantu mengawal pengeluaran minyak kulit, menjaga pori-pori bersih, dan mengurangkan risiko jerawat. Sudah tentu, niacinamide juga meningkatkan kecerahan, sehingga dapat mengurangkan tanda merah dan merah jambu yang tertinggal dari kesan jerawat.

Beli di sini:

Retinol merangsang pergantian sel kulit untuk menampakkan kulit segar di bawahnya, membantu memudarkan tanda gelap dan merah. Penambahan niacinamide mencerahkan dan melindungi dari kemungkinan kesan retinol yang menjengkelkan.

Beli di sini:

Apabila tumpuan anda adalah untuk mengembalikan cahaya kulit dan menghilangkan perubahan warna, kompleks niasininamida ini mengandungi banyak pencerah. Bersama dengan niacinamide, terdapat asid tranexamic dan kojic untuk mengatasi perubahan warna, kata Dr. Patel. Ulasan yang sangat positif mengatakan bahawa produk ini telah membantu menghilangkan parut, bekas jerawat, dan hiperpigmentasi sambil memperbaiki tekstur kulit.

Beli di sini:

Dengan 10% niacinamide, serum yang berpatutan dan kuat ini menjadi kegemaran. Bukan hanya niacinamide yang ditambahkan untuk mengurangkan pengeluaran minyak untuk melawan noda, tetapi juga menghilangkan kemerahan yang timbul dengan jerawat. Asid hyaluronik menghidrat tanpa menyumbang kepada minyak.

Beli di sini:

Begitu ringan sehingga anda hampir tidak terasakannya pada kulit anda, 5% niacinamide dan zink PCA dalam serum ini adalah duo yang ideal untuk mengimbangi pengeluaran minyak agar liang pori tetap bersih sambil mengekalkan kelembapan yang diperlukan. Tanpa wangian, ia tidak akan menyebabkan kerengsaan.

Beli di sini:

Serum ini menawarkan satu-dua vitamin C untuk melawan radikal bebas dan menyokong pergantian sel dan asid alfa hidroksi untuk menghilangkan sel-sel kulit mati untuk kulit yang licin dan berseri. Formulasi lembut yang bagus untuk jenis kulit sensitif.

Beli di sini:

Sekiranya anda mempunyai kulit yang kering atau sensitif, cari bahan pengelupasan yang lebih lembut, seperti asid laktik. Serum ini mengandungi asid laktik vegan dan squalane penghidratan untuk memberikan pengelupasan lembut dengan kelembapan tambahan.

Beli di sini:

Serum ringan ini penuh dengan bahan-bahan semula jadi yang menjanjikan untuk meminimumkan penampilan bintik-bintik gelap dan memberikan kesan bercahaya pada kulit dan ia selamat untuk jenis kulit yang paling sensitif. Ya, harganya mahal, tetapi hanya kerana menggunakan bahan-bahan tulen yang benar-benar berkesan.

Beli di sini:

Mencerahkan, menguatkan dan anti-penuaan, serum yang sangat kuat ini yang membantu menyokong kolagen dan melawan kerosakan sinar matahari dengan vitamin C. Diformulasikan tanpa mineral atau logam berat yang tidak diingini, jadi anda boleh menggunakannya setiap hari untuk kesan maksimum.

Beli di sini:

Menghidrat juga mengandungi bahan-bahan anti-penuaan yang sangat aktif yang terbukti berkesan untuk meremajakan dan melindungi kulit daripada kerosakan selanjutnya.

Beli di sini:

Ini dipenuhi dengan antioksidan yang membantu warna kulit yang tidak rata, sekali gus meningkatkan kecerahan. Setelah digunakan, kesan serum tetap aktif selama 72 jam dan bebas minyak dan wangian penting, menjadikannya sempurna untuk mereka yang sensitif terhadap aroma.

Beli di sini: